title: কালাপাহাড়

text: তার আসল নাম রাজীবলোচন রায় মতান্তরে কালাচাঁদ রায় (বা রায় ভাদুড়ী), ডাকনাম রাজু। তিনি বারেন্দ্র ব্রাহ্মণ পরিবারের সন্তান ছিলেন, পিতার নাম ছিল নঞানচাঁদ রায় (ইনি গৌড় বাদশাহের ফৌজদার ছিলেন)। নিয়মিত বিষ্ণু পূজা করতেন। নবাব সুলায়মান খান কররানীর কন্যা দুলারি বিবি তাঁর প্রণয়ে পড়লে শর্ত সাপেক্ষে ইসলাম ধর্ম অনুসারে সুলায়মানের কন্যার পাণিগ্রহণ করেন এবং সুলায়মানের প্রধান সেনাপতির পদ অলংকৃত করেন, যদিও আপন ধর্ম পরিত্যাগ করেননি। কিন্তু মুসলমান কন্যা বিবাহের সুবাদে বর্ণবাদী হিন্দু সমাজ তাকে ঘৃণাভরে প্রত্যাখ্যান করে। আর সেই কারণে প্রতিশোধস্পৃহায় অন্ধ হয়ে তিনি ইসলাম ধর্ম গ্রহণ করে 'মহম্মদ ফর্ম্মুলি' নাম ধারণ করেন এবং প্রবল হিন্দু বিদ্বেষী হয়ে ওঠেন। আর তখন থেকেই কালাপাহাড় নামে পরিচিত হন। ১৫৬৮ সালে তিনি পুরীর শ্রী শ্রী জগন্ননাথ ধাম আক্রমণ করেন এবং মন্দির ও বিগ্রহের প্রচুর ক্ষতিসাধন করেন।


title: কালাপাহাড়

text: ১৫৬৪-৬৫ খ্রিষ্টাব্দে আকবর বাদশাহের সঙ্গে সন্ধি স্থাপন করে উড়িষ্যার রাজা হরিচন্দন মুকুন্দদেব গৌড় আক্রমণ করে গঙ্গার তীরে অবস্থিত সপ্তগ্রাম বন্দর অধিকার করে নেন। পরে আকবর যখন মেবারের শিশোদীয় রাজাদের সঙ্গে দীর্ঘকাল যুদ্ধে ব্যস্ত ছিলেন, সেই অবসরে সুলায়মান খান কররানী উড়িষ্যা আক্রমণ করেন। মুকুন্দদেব কোটসামা দুর্গে আশ্রয় গ্রহণ করলে সুলায়মান কালাপাহাড়ের অধীনে ময়ূরভঞ্জের অরণ্যসংকুল পথে উড়িষ্যা আক্রমণ করতে সৈন্য পাঠান। এইসময় মুকুন্দদেব তাঁরই এক বিদ্রোহী সামন্তের হাতে নিহত হন; এর ফলে ওই বিদ্রোহী সামন্ত এবং রঘুভঞ্জ ছোটরায় উড়িষ্যার সিংহাসন দখল করার চেষ্টা করেছিলেন, কিন্তু উভয়েই কালাপাহাড় কর্তৃক পরাজিত ও নিহত হয়েছিলেন।কোচরাজ নরনারায়ণ, সুলায়মান খান কররানীর রাজত্বকালে গৌড়রাজ্য আক্রমণ করেছিলেন কিন্তু কালাপাহাড় একাধারে রাজা নরনারায়ণের ভাই এবং সেনাপতি শুক্লধ্বজকে পরাজিত করে আসামের তেজপুর পর্যন্ত অধিকার করে নিয়েছিলেন। এইসময়ে কামাখ্যা ও হাজোর প্রাচীন মন্দিরগুলিতে কালাপাহাড় নির্বিচারে ধ্বংসকাণ্ড চালিয়েছিলেন। মোগল সম্রাট আকবরের বিরুদ্ধে কালাপাহাড় আমৃত্যু সংগ্রাম করে গেছেন। বঙ্গদেশ ও বিহারে আকবরের বিরুদ্ধে যে বিদ্রোহ হয় কালাপাহাড় তাতে যোগদান করেন এবং অনুমান করা হয় তিনি এই যুদ্ধে নিহত হন (এপ্রিল ১৫৮৩ খ্রিষ্টাব্দ) ।


title: কালাপাহাড়

text: মুসলিম কন্যা বিবাহের কারণে কালাপাহাড় সমাজচ্যুত হন। মায়ের অনুরোধে কিছুদিন পর তিনি বাংলার হিন্দু ধর্মগুরুদের কাছে প্রায়শ্চিত্তের বিধান চাইলে তারা কোন বিধান দিতে অস্বীকৃতি জানান। পরে তিনি পুরীর জগন্নাথ দেবের মন্দিরে গিয়ে প্রায়শ্চিত্তের সংকল্প করেন। কিন্তু পুরীর ধর্মগুরুরা তাকে ও তার স্ত্রীকে মন্দিরে প্রবেশ করতে বাধা দেন এবং তার কোন প্রায়শ্চিত্ত হবে না বলে জানিয়ে দেন। এতে কালাপাহাড় মর্মাহত হন এবং প্রচণ্ড ক্ষোভে ফেটে পড়েন। তাই উড়িষ্যা অভিযানকালে তিনি উড়িষ্যার ধর্মগুরু ও ধর্মস্থানের উপর প্রতিশোধ নেবার সুযোগ পান। ১৫৬৭-৬৮ খ্রীষ্টাব্দে মুকুন্দ দেবের বিরুদ্ধে সুলাইমান কররাণীর পুত্র বায়েজিদ খান কররাণী ও সেনাপতি সিকান্দার উজবেকের যুদ্ধে মুকুন্দ দেবের পতন হলে কালাপাহাড় উড়িষ্যা ও তার নিকবর্তী অঞ্চলের হিন্দু মন্দিরগুলোতে ধ্বংসাত্মক কার্যকলাপ চালান। পুরীর জগন্নাথ মন্দিরের প্রতিমা ভাঙচুর করেন এবং মন্দিরের সম্পদ লুণ্ঠন করেন। জানা যায়, কালাপাহাড় জগন্নাথ, বলভদ্র ও সুভদ্রার কাঠের প্রতিমা উপড়ে নিয়ে হুগলী নদীর তীরে আগুনে পুড়িয়ে দেন।


title: কালাপাহাড়

text: কালাপাহাড় উড়িষ্যার বালেশ্বরের গোপীনাথ মন্দির, ভুবনেশ্বরের কাছে কোনার্ক মন্দির, মেদিনীপুর, ময়ুরভঞ্জ, কটক ও পুরীর আরো কিছু মন্দিরে ধ্বংসাত্মক কার্যকলাপ চালান। কালাপাহাড়ের মন্দির আক্রমণের প্রক্রিয়াটি একটু অভিনব ছিল। তিনি গরুর চামড়ার বিশাল আকৃতির ঢোল আর পিতলের বড় বড় ঘন্টা মন্দিরের ভেতরে ক্রমাগত বাজিয়ে তীব্র অনুরণন তৈরি করার ব্যবস্থা করেছিলেন। সেই অনুরণনের তীব্রতায় প্রতিমাদের হাতগুলো খসে পড়ত। এতে উপস্থিত লোকজন হতভম্ব হয়ে পড়লে প্রতিমা উপড়ে ফেলা হত। কালাপাহাড় মন্দির সমূলে ধ্বংস করার চেয়ে প্রতিমা ধ্বংস ও লুটপাটে বেশি আগ্রহী ছিলেন। মন্দির আক্রমণের শেষ পর্যায়ে কালাপাহাড় সম্বলপুরের মা সম্বলেশ্বরীর মন্দিরে আক্রমণ করতে সম্বলপুরের উপকণ্ঠে মহানদীর তীরে দুর্গাপালীতে উপস্থিত হন। সম্বলেশ্বরী মন্দিরের পূজারীরা মন্দির রক্ষার্থে এক দুঃসাহসী পদক্ষেপ নেন। একজন নারীকে গোয়ালিনীর ছদ্মবেশে কালাপাহাড়ের ছাউনিতে পাঠানো হয়। তিনি সৈন্যদের মধ্যে বিষ মিশ্রিত দুধ, দই, ছানা, বিক্রি করেন। পরদিন সকালে খাদ্যের বিষক্রিয়ায় কালাপাহাড়ের বেশির ভাগ সৈন্য আক্রান্ত হয়ে মারা গেলে তিনি অবশিষ্ট সৈন্যদের নিয়ে পালিয়ে যান। মন্দির ধ্বংসের ঘটনা উড়িষ্যা ও মেদিনীপুরেই সীমাবদ্ধ ছিল না। কররাণীদের কোচবিহার আক্রমণকালে কালাপাহাড় আসামের কামাখ্যা মন্দিরসহ আরো কিছু মন্দির ধ্বংস করেন। কালাপাহাড় কররাণীদের শেষ শাসক দাউদ খান কররাণীর আমল পর্যন্ত কররাণীদের সেনাপতি ছিলেন এবং মুঘলদের বিরুদ্ধে অভিযানগুলোতে অংশগ্রহণ করেন। ১৫৭৬ খ্রীষ্টাব্দে কররাণীদের পতনের পর কালাপাহাড় সম্ভবত আফগান নেতা মাসুম কাবুলীর দলে যোগ দেন এবং মুঘলদের বিরুদ্ধে যুদ্ধে লিপ্ত থাকেন। সম্ভবত ১৫৮৩ খ্রীষ্টাব্দে মুঘল সেনাপতি খান ই আজমের বিরুদ্ধে যুদ্ধে মাসুম কাবুলী পরাস্ত হলে সেই যুদ্ধে কালাপাহাড়ও নিহত হন।


title: কালাপাহাড়

text: মুঘলদের সঙ্গে যুদ্ধে কালাপাহাড়ের মৃত্যুর পর তাকে উড়িষ্যার সম্বলপুরে মহানদীর তীরে সমাধিস্থ করা হয়। সম্বলেশ্বর কলেজ বিল্ডিং-এর গায়ে অসংখ্য সমাধি দেখে অনুমান করা হয় এগুলি কালাপাহাড়ের সহযোদ্ধাদের; তাই একদল উগ্র হিন্দুত্ববাদীদের আক্রোশে ২০০৬ সালে তা ধ্বংসপ্রাপ্ত হয়।


title: মেইনফ্রেম কম্পিউটার

text: মেইনফ্রেম কম্পিউটার (কথ্যরূপে যাকে বলে "বড় লৌহ") হল বড় বড় প্রতিষ্ঠানগুলোতে প্রাথমিকভাবে ব্যবহৃত কম্পিউটার যেগুলো দিয়ে কঠিন প্রায়োগিগ কাজ, এক সঙ্গে অনেক ডাটা প্রক্রিয়াকরণ যেমন শুমারি, শিল্প ও ক্রেতা পরিসংখ্যান, শিল্প প্রতিষ্ঠানের সম্পদ পরিকল্পনা এবং আদান-প্রদান প্রক্রিয়াকরণ করা হয়।


title: মেইনফ্রেম কম্পিউটার

text: এই নামটি এসেছে আসলে বড় ধরনের দেরাজ বা তাকযুক্ত আলমারির গঠন/আকৃতি থেকে যেগুলো কম্পিউটারের কেন্দ্রীয় প্রক্রিয়াকরণ ইউনিট এবং প্রধান মেমোরি রাখার জন্য ব্যবহার করা হত। পরবর্তীতে এই নামটি ব্যবহার করা হয় কম ক্ষমতাসম্পন্ন কম্পিউটার থেকে বানিজ্যিক উচ্চ ক্ষমতার কম্পিউটারকে আলাদা করতে। বেশিরভাগ বড় ধরনের কম্পিউটার সিস্টেমের নকশা করা হয়েছিল ১৯৬০ দশকে এবং তারপর স্বাভাবিকভাবে বিকশিত হতে থাকে।


title: মেইনফ্রেম কম্পিউটার

text: আধুনিক মেইনফ্রেম নকশাকে শুধুমাত্র একক-কাজের গণনা গতি (এমআইপিএস হার বা এফএলওপিএস) দিয়ে ভালভাবে প্রকাশ করা যায় না, আরো ভালভাবে বলতে গেলে:এগুলোর উচ্চ সুস্থিত অবস্থা এবং নির্ভরযোগ্যতার ফলে এগুলোকে বছর এমকি কয়েক দশকও নিরবিচ্ছিন্নভাবে চালানো যায়। সফটওয়্যার আপগ্রেডের সময় অপারেটিং সিস্টেম বা অংশবিশেষ বিন্যস্ত করার প্রয়োজন হয়। এবং ব্যহত করা ছাড়াই তা করা যায় যদি তাতে ভার্চুয়ালাইজেন সুবিধা ব্যবহার করা হয় যেমনটা আছে আইবিএম জে/ওএস, প্যারালাল সিসপ্লেক্স বা ইউনিসিস এক্সপিসিএলে। এগুলোতে আছে কাজ ভাগ করে নেয়ার সুবিধা ফলে একটি সিস্টেমের কাজ অন্য একটি সিস্টেমকে দিয়ে তাকে আপগ্রেড বা পুনরায় ঠিকঠাক করে নেয়া যায়। মেইনফ্রেমের ব্যবহার হল উচ্চ সক্ষমতার প্রয়োজন হয় এমন জায়গায় কারণ এগুলো সাধারণত দীর্ঘমেয়াদি এবং দ্রুত হয়। যেসম কাজে খরচ বেশি এবং সময় বেশি লাগার সম্ভবনা রয়েছে সেগুলো মেইনফ্রেম করে দিতে পারে। মেইনফ্রেমের বেলায় নির্ভরযোগ্যতা, প্রাপ্যতা ও সেবা সক্ষমতাকে (আরএএস) মেইনফ্রেমের বৈশিষ্ট্যসূচক গুনাবলি হিসেবে ধরা হয়। এই সব গুণাবলিকে কাজে লাগতে হলে সঠিক পরিকল্পনা ও প্রয়োগের প্রয়োজন হয়। যদি ঠিক মত প্রয়োগ করা না হয় তবে ফলাফল হয় বাধাগ্রস্থ। আরো যোগ করা যায় যে, মেইনফ্রেম হল অন্য প্রকারের কম্পিউটার থেকে আরো বেশি নিরাপদ। এনআইএসটি আক্রম্যতা ডাটাবেজ ইউএস-সিইআরটি হার অনুযায়ী মেইনফ্রেম (যেমন আইবিএম জেডসিরিজ, ইউনিসিস ডোরাডো, ইউনিসিস লিবরা) হল সবচেয়ে নিরাপদ আক্রম্যতার দিক দিয়ে উইন্ডোজ, ইউনিক্স এবং লিনাক্সের তুলনায়।


title: মেইনফ্রেম কম্পিউটার

text: ১৯৫০ দশকের শেষের দিকে বেশিরভাগ মেইনফ্রেমের কোন বাহ্যিক পারস্পরিক কোন মাধ্যম ছিল না। মেইনফ্রেমগুলোতে পাঞ্চডকার্ড, পেপার টেপ বা চৌম্বকীয় টেপের মাধ্যমে ডাটা এবং প্রোগ্রাম স্থানান্তর করত। তাদের ব্যবহার করা হত অনেকগুলো কাজ একসাথে সমাধা করা জন্য যেমন ক্রেতার বিল করা এবং সমর্থিত পারস্পরিক মিথস্ক্রিয় টার্মিনালগুলোকে আলাদাভাবে শুধু প্রায়োগিগ কাজে ব্যবহার করত, প্রোগ্রামের উন্নয়নে ব্যবহার না করে। ১৯৭০ দশকে টাইপরাইটার এবং টেলিটাইপ যন্ত্রাংশ ব্যবহার করা হত নিয়ন্ত্রন যন্ত্র হিসেবে যদিও সেটা পরবর্তীতে কিবোর্ড/প্রদশর্নী যন্ত্র দ্বারা পরিবর্তিত হয়ে যায়। ১৯৭০ দশকের শুরুর দিকে, অনেকগুলো মেইনফ্রেমেই ছিল পারস্পরিক মিথস্ক্রিয় মাধ্যম এবং পরিচালনা করা হত টাইমশেয়ারিং কম্পিউটারের মত। যাতে একই সাথে একাধিক ব্যবহারকারী ও একই সাথে অনেক কাজ পরপর করার নির্দেশ একসাথেই চলত। ব্যবহারকারীরা বিশেষ টার্মিনাল দিয়ে কাজ করত অথবা পরে, ব্যক্তিগত কম্পিউটার থেকে টার্মিনাল ইমুলেটর সফটওয়্যারের মাধ্যমে। ১৯৮০ দশকের সময় মেইনফ্রেমগুলোতে চিত্রভিত্তিক টার্মিনাল এবং টার্মিনাল ইমুলেশন সমর্থন করত কিন্তু ব্যবহারকারী চিত্রভিত্তিক মাধ্যম তখনো শুরু হয়নি। ১৯৯০ দশকে ব্যক্তিগত কম্পিউটারে চিত্রভিত্তিক পরিচালন ব্যবস্থা আসার ফলে মেইনফ্রেমেও ব্যবহারকারীর ব্যবহার সিস্টেম পরিবর্তন হয়। ২০০০ সালের পরে বেশিরভাগ আধুনিক মেইনফ্রেমেই আংশিক বা পুরোপুরি টার্মিনালের ব্যবহার মুছে যায়। কারণ তখন ওয়েব-ঘরানার ব্যবহারকারী মাধ্যম ব্যবস্থার প্রচলন শুরু হয়।


title: মেইনফ্রেম কম্পিউটার

text: মেইনফ্রেমের অবকাঠামোর চাহিদাও কমে যায় ১৯৯০ দশকের মধ্যভাগে যখন সিমোস (সিএমওএস) মেইনফ্রেম নকশা আগের বাইপোলার প্রযুক্তিকে প্রতিস্থাপিত করে। আইবিএম দাবি করে তাদের নতুন মেইনফ্রেম কেন্দ্রীয় ডাটার শক্তি খরচ কমিয়ে এনেছে এবং শীতল রাখতে পারছে এবং এগুলো আগের সার্ভারফ্রেমগুলোর তুলনায় জায়গা কম নিচ্ছে।


title: বামিয়ান শহর

text: বামিয়ান শহর হল আফগানিস্তানের বামিয়ান প্রদেশের প্রধান শহর ও রাজধানী। আফগানিস্তানের ৩৪টি প্রদেশের এটি অন্যতম। দেশের রাজধানী কাবুল থেকে ২৩০ কিলোমিটার বা প্রায় ১৪৪ মাইল উত্তরপশ্চিমে বামিয়ান উপত্যকায় এই শহরটি অবস্থিত। ১৯৬৪ সালে যখন পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয় , তখন এই শহরকেই তার প্রশাসনিক কেন্দ্র হিসেবে বেছে নেওয়া হয়। বর্তমান জনসংখ্যার হিসেবে শহরটি যথেষ্ট ছোট হলেও, এর ইতিহাস সুপ্রাচীন। তাছাড়া শহরটির অর্থনৈতিক ও সাংস্কৃতিক গুরুত্বও উপেক্ষণীয় নয়।


title: বামিয়ান শহর

text: "মূল নিবন্ধ" - "বামিয়ান উপত্যকা"


title: বামিয়ান শহর

text: হিন্দুকুশ পর্বতমালা ও তারই একটি শাখা, সুউচ্চ কো-ই-বাবা পর্বতমালার সংযোগস্থলে দুই পর্বতমালার মধ্যবর্তী উপত্যকায় বামিয়ান শহরের অবস্থান। উত্তরে ও দক্ষিণে শহরটি তাই দুই পর্বতমালার প্রায় ১৫০০০ ফিট উঁচু বরফঢাকা শৃঙ্গগুলি দিয়ে ঘেরা। হিমবাহ ও নদীবাহিত ক্ষয়কার্য ও পলিসঞ্চয়ের ফলে তিনটি স্তরে পলি পড়ে গড়ে ওঠা যে সমপ্রায় সবুজ উপত্যকায় এর অবস্থান, সমুদ্রপৃষ্ঠ থেকে তার গড় উচ্চতা ৮০০০ ফিট বা প্রায় ২৪০০ মিটার। ভূতাত্ত্বিক মতে মহাদেশীয় প্লেট বা টেকটনিক উত্থানের ফলেই উচ্চভূমি রূপে অনেক লম্বা একটি চ্যূতির অংশ হিসেবে এই উপত্যকার উত্থান ঘটে। শহরের অদূর দিয়েই বয়ে চলে বামিয়ান নদী। সমগ্র উপত্যকার মূল নদী এটিই। এছাড়া শহরের ঠিক পাশেই অবস্থিত সুবিখ্যাত বামিয়ানের ঐতিহাসিক পর্বতগাত্রটি, ২০০১ সালের মার্চ মাসে তালিবানদের হাতে ধ্বংস হওয়া প্রায় ১৫০০ বছরের পুরনো ঐতিহাসিক বুদ্ধমূর্তিদুটি, অসংখ্য কৃত্রিম গুহা ও বৌদ্ধ মঠের কল্যাণে আজ যা পৃথিবীবিখ্যাত।


title: বামিয়ান শহর

text: এই শহর তথা উপত্যকার ইতিহাস সুপ্রাচীন। খ্রিস্টপূর্ব ষষ্ঠ শতাব্দীতে এই উপত্যকা ছিল পারস্যের হাখমানেশি সাম্রাজ্যের অধীন। খ্রিস্টপূর্ব চতুর্থ শতাব্দীতে আলেকজান্ডারও তাঁর হিন্দুকুশ অঞ্চলে অভিযানের সময় খুব সম্ভবত এই উপত্যকায় এসেছিলেন। তবে কুষাণ আমলেই সম্ভবত শহরটি গড়ে ওঠে। এই সময় ঐতিহাসিক রেশম পথ ধরে বাণিজ্যকে কেন্দ্র করে এই অঞ্চলে বৌদ্ধ ধর্ম ছড়িয়ে পড়ে ও খ্রিস্টীয় দ্বিতীয় থেকে চতুর্থ শতকের মধ্যে অনেকগুলি বৌদ্ধ মঠ, বিহার ও স্তূপ গড়ে ওঠে। দীর্ঘ বাণিজ্য পথের মধ্যবর্তী বিশ্রামস্থল এবং বৌদ্ধ ধর্ম, দর্শন, সংস্কৃতি ও শিল্পচর্চা কেন্দ্র হিসেবে এইসময়েই এই শহরটির উত্থান ঘটে। চৈনিক পরিব্রাজক ফা-হিয়েন (৩৩৭ খ্রিঃ - ৪২২ খ্রিঃ), হিউয়েন সাঙ (৬০২ - ৬৬৪), কোরিয় সন্ন্যাসী হায়েচো(৭০৪-৭৮৭ খ্রিষ্টাব্দ), প্রমুখর বিবরণেও আমরা এই শহরের উল্লেখ পাই।


title: বামিয়ান শহর

text: ৭ম খ্রিস্টাব্দে এখানে আরবদের আগমণ ঘটলেও তারপরও প্রায় ২৫০ বছর এখানে বৌদ্ধ ধর্মের প্রভাব বজায় ছিল। কিন্তু গজনির সুলতান মামুদের আমলে (৯৯৭ - ১০৩০ খ্রিঃ) এই উপত্যকার পুরোপুরি ইসলামীকরণ সম্পূর্ণ হয়। এরপর ঘুরি বংশের শাসনকালে এক বিস্তৃত রাজ্যের প্রধান কেন্দ্র হিসেবে এই শহর অত্যন্ত গুরুত্বপূর্ণ হয়ে ওঠে। ঘুরিদের পতনের পর স্বল্প সময়ের জন্য এই শহর উত্তরের খরেজম সাম্রাজ্যের অধীন হয়ে পড়ে। কিন্তু ১২২১ খ্রিস্টাব্দে মোঙ্গল নেতা চেঙ্গিজ খানের আক্রমণের ভয়াবহতায় শহরটি সম্পূর্ণ ধ্বংস হয়ে যায় ও এখানকার সমস্ত অধিবাসীরা গণহত্যার শিকার হয়। এরপর অন্তত চল্লিশ বছর এই অঞ্চলে পুনরায় আর কোনও জনবসতি গড়ে ওঠেনি। তবে পরবর্তীকালে বাবরের লেখা বাবরনামায় একটি গুরুত্বপূর্ণ আঞ্চলিক কেন্দ্র হিসেবে আবার আমরা এর উল্লেখ দেখতে পাই। কিন্তু রেশম পথ ধরে বাণিজ্য এই সময় থেকে অনেক কমে আসায় শহরটির আগের গুরুত্ব আর কখনোই পুনরুদ্ধার হয়নি।


title: বামিয়ান শহর

text: বামিয়ানের ঐতিহ্যবাহী পর্বতগাত্রটি থেকে একটু দূরেই অবস্থিত আজকের এই ছোট্ট শহরটিই উপত্যকায় বর্তমানে একমাত্র শহর। ছোট্ট এই শহরটিতে ১৯৭৯ সালেও লোকসংখ্যা ছিল মাত্র ৭৩৫৫ জন। এত ছোট হওয়া সত্ত্বেও ১৯৬৪ সালে নতুন তৈরি জনবিরল প্রদেশটির প্রধান কেন্দ্র হিসেবে এই শহরটিকেই নির্বাচন করা হয়। এরপর থেকেই এই শহরটি প্রশাসনিক কেন্দ্র হিসেবে দ্রুত বেড়ে উঠতে শুরু করে। এছাড়া এই শহরেই উপত্যকার মূল বাজারটিও অবস্থিত। ব্যস্ত এই বাজারটিতে ১৯৭৯ সালে ৩০০-৪০০টি দোকান ছিল। তখন সপ্তাহে দু'দিন - সোমবার ও বৃহস্পতিবার, এই বাজার বসত। ঐ দু'দিন সারা উপত্যকা থেকে এখানে মানুষের সমাগম ঘটত। শহরটি একটিমাত্র মূল রাস্তার দু'পাশে গড়ে ওঠে। তবে এই গড়ে ওঠার নির্দিষ্ট কোনও পরিকল্পনার ছাপ এর চেহারার মধ্যে পাওয়া যায় না। ফলে স্বাভাবিকভাবেই শহরটির নাগরিক পরিষেবা খুব উন্নত মানের নয়। বিদ্যুৎ, জ্বালানী গ্যাস ও জলের জোগান যথেষ্ট অনিয়মিত। যাতায়াতের সুবিধা বর্তমানে আগের চেয়ে অনেক উন্নত, তবে প্রয়োজনের তুলনায় এখনও তা যথেষ্টই কম ও অপ্রতুল। শহরের নিকটে একটি ছোট বিমানবন্দর আছে বটে, কিন্তু তার রানওয়ে বাঁধানো নয়। সেখানে অনিয়মিত কিছু বিমান ওঠানামা করে। ২০১৩ সালের হিসেবেও সমগ্র উপত্যকাটির জনসংখ্যা মাত্র ৮০,৯০০ জন।


title: বামিয়ান শহর

text: এই উপত্যকার মূল অধিবাসী হাজারা উপজাতির মানুষদের অন্যতম প্রধান সাংস্কৃতিক কেন্দ্র হল এই শহর। হাজারা উপজাতির বাসভূমি হজরজৎ'এর একেবারে কেন্দ্রস্থলে এর অবস্থান। এখানে বর্তমানে একটি বিশ্ববিদ্যালয়ও গড়ে উঠেছে। মনোরম প্রাকৃতিক দৃশ্য ও ঐতিহাসিক নিদর্শনের প্রাচূর্যের কারণে এই শহরের পর্যটন শিল্প বিশেষভাবে বিকাশ লাভ করার সম্ভাবনা আছে।


title: বক্স অফিস

text: বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।


title: বক্স অফিস

text: প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।


title: বক্স অফিস

text: চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।বক্স অফিস শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।


title: আর্নোড ভ্যান দুর্ন

text: আর্নোড ভ্যান দুর্ন () একজন প্রাক্তন রাজনিতিবিদ যিনি গিয়ার্ট ওয়াইল্ডার্সের ইসলামবিরোধী রাজনৈতিক দল "ডাচ ফ্রিডম পার্টি (পিভিভি)"র সক্রিয় সদস্য ছিলেন| ওয়াইল্ডার্সের ইসলাম বিরোধী তথ্যচিত্র "ফিতনা"র পরিবেশনা ও বিপণনে তিনি সহায়তা করেছিলেন| চলচ্চিত্রটির প্রতিক্রিয়ায় বিভিন্ন স্থানে মুসলিমদের চলমান প্রতিবাদ দেখে তিনি ইসলাম ধর্মের প্রতি আগ্রহী হয়ে ওঠেন এবং ২০১৩ সালে তিনি তাঁর ইসলাম ধর্ম গ্রহণের কথা গণমাধ্যমে প্রকাশ করেন| একই বছর তিনি হজ্জ পালন করেন| পরবর্তী বছর ২০১৪ তে তাঁর অণুপ্রেরণায় তাঁর বড় ছেলে ইসলাম গ্রহণ করেন|


title: চামদোর যুদ্ধ

text: চামদোর যুদ্ধ () বা চীনের তিব্বত আক্রমণ যা তিব্বতের মুক্তি নামে চীনে আনুষ্ঠানিক ভাবে প্রচলিত, কার্যতঃ স্বাধীন তিব্বতের বিরুদ্ধে গণচীন দ্বারা পরিচালিত একটি সামরিক অভিযান।


title: চামদোর যুদ্ধ

text: ১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরণের আলোচনার পক্ষপাতী ছিলেন না। যাই হোক, ১৯৫০ খ্রিস্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাঁদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাঁদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা () চীন ও তিব্বতের মধ্যে পারস্পরিক সহযোগিতার কথা বলেন।


title: চামদোর যুদ্ধ

text: বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান। কিন্তু ৭ই অক্টোবর, চীনা সেনাবাহিনী পাঁচটি স্থান দিয়ে পূর্ব তিব্বতের সীমান্ত অতিক্রম করে। চামদো অঞ্চলে স্থিত তিব্বতী সেনাবাহিনীকে পরাজিত করে তিব্বত সরকারকে তিব্বতের ওপর চীনের সার্বভৌমত্ব স্বীকার করে চুক্তি স্বাক্ষরের জন্য বেইজিং শহরে প্রেরণ করার জন্য বাধ্য করা এই অভিযানের উদ্দেশ্য ছিল।


title: চামদোর যুদ্ধ

text: খাম্স অঞ্চলের নেতা স্পোম-ম্দা'-ত্শাং-রাব-দ্গা' () এই অঞ্চলের স্বাধীনতার স্বীকৃতির পরিবর্তে খাম্স-পা যোদ্ধার ব্যবস্থা করার প্রস্তাব দিলে চামদোর শাসক ঙ্গা-ফোদ-ঙ্গাগ-দ্বাং-'জিগ্স-'মেদকে () তা নাকচ করে দেন। বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরণের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়। চামদো অধিকৃত হলে স্পোম-ম্দা'-ত্শাং-রাব-দ্গা' তিব্বত ও চীনের মধ্যে মধ্যস্থতার ভূমিকা নেন। চীনা বাহিনী ঙ্গা-ফোদ-ঙ্গাগ-দ্বাং-'জিগ্স-'মেদকে মধ্যস্থতার জন্য লাসা প্রেরণ করে।


title: প্রার্থনা (উপাসনা)

text: উপাসনা বা প্রার্থনা () হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা| প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন| প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়|


title: অ্যালেক্স কুস্যাক

text: অ্যালেক্স রিচার্ড কুস্যাক (; জন্ম: ২৯ অক্টোবর, ১৯৮০) অস্ট্রেলীয় বংশোদ্ভূত আইরিশ ক্রিকেটার। মাঝারী সারির ডানহাতি ব্যাটসম্যান হিসেবে আয়ারল্যান্ড ক্রিকেট দলে খেলছেন। এছাড়াও, অ্যালেক্স কুস্যাক ডানহাতে মিডিয়াম-ফাস্ট বোলিংয়ে পারদর্শী। ঘরোয়া ক্রিকেটে ক্লোনটার্ফ ক্লাবে খেলে থাকেন।


title: অ্যালেক্স কুস্যাক

text: ২০০৭ সালে আন্তর্জাতিক ক্রিকেটে অভিষেক ঘটে তার। ২০০৯ সালে পেশাদারী ক্রিকেট খেলার জন্য দুইজন খেলোয়াড়ের একজন হিসেবে আইরিশ ক্রিকেট ইউনিয়নের সাথে চুক্তিতে আবদ্ধ হন। এরপূর্বে কাঠের ব্যবসার সাথে সম্পৃক্ত ছিলেন। একবছর পর আইরিশ ক্রিকেট ইউনিয়নের সাথে আরও চারজন চুক্তিবদ্ধ হলে তিনিও তাতে অন্তর্ভুক্ত হন।


title: অ্যালেক্স কুস্যাক

text: ২৯ অক্টোবর, ১৯৮০ তারিখে অস্ট্রেলিয়ার ব্রিসবেনে জন্মগ্রহণ করেন। আট বছর বয়সে ক্রিকেট খেলতে শুরু করেন তিনি। স্বভাবজাত খেলোয়াড় কুস্যাক গ্রেড ক্রিকেটে অংশ নেন ও নিয়মিতভাবে ব্যাটিং অর্ডার পরিবর্তন করে খেলেন। বোলিংয়ের ক্ষেত্রেও একইভাবে পরীক্ষা-নিরীক্ষা চালান। ২২ বছর বয়সে ২০০৩ সালে ক্লাব ক্রিকেট খেলার জন্য আয়ারল্যান্ডে চলে যান। আইরিশ পাসপোর্ট লাভের পর আয়ারল্যান্ড দলে খেলার সুযোগ পান। ডিসেম্বর, ২০০৮ সালে বিয়ে করেন তিনি।


title: অ্যালেক্স কুস্যাক

text: ক্যাপবিহীন অবস্থায় জুন, ২০০৭ সালে ভারত ও দক্ষিণ আফ্রিকার বিপক্ষে অংশ নেয়ার জন্য আয়ারল্যান্ড দলে স্থান পান। ভারতের বিপক্ষে খেলার সুযোগ না পেলেও ২৪ জুন, ২০০৭ তারিখে দক্ষিণ আফ্রিকার বিপক্ষে গ্যারি উইলসনের পরিবর্তে অংশগ্রহণ করেন। এভাবেই তার একদিনের আন্তর্জাতিকে অভিষেক ঘটে। ট্রেন্ট জনস্টন সপ্তম বোলার হিসেবে কুস্যাককে বোলিং করান। আয়ারল্যান্ডের চার উইকেটের মধ্যে তিনটিই তিনি লাভ করেন। মরনে ফন উইককে আউট করে প্রথম উইকেট পান। এরপর জ্যাক ক্যালিস ও হার্শেল গিবসের উইকেট পান। ৩১ ওভারে ১৭৪ রানের লক্ষ্যমাত্রা অতিক্রম করতে গিয়ে অপরাজিত ৩৬ রান করে কুস্যাক দলের সর্বোচ্চ সংগ্রহকারী হন। কিন্তু ৪২ রানের ব্যবধানে তার দলের ইনিংস থেমে যায়।


title: অ্যালেক্স কুস্যাক

text: ১০ জুন, ২০০৭ তারিখে মিডলসেক্সের বিপক্ষে একদিনের ক্রিকেটে অভিষেক ঘটে তার। ব্যয়বহুল ওভার করলেও ছয় নম্বরে ব্যাটিংয়ে নেমে ২৯ রান করেন। ঐ খেলায় আয়ারল্যান্ড দল ১৭৫ রান করলেও ছয় উইকেটে পরাজিত হয় তার দল। দলনায়ক ট্রেন্ট জনস্টন প্রথম খেলায় তার অসহিষ্ণু মনোভাবের কথা তুলে ধরেন। তারপরও আন্তর্জাতিক ক্রিকেট অঙ্গনে কুস্যাকের অভিষেক স্বার্থক হয় ও ম্যান অব দ্য ম্যাচের পুরস্কার পান।


title: মোহাম্মদ তৌকির

text: মোহাম্মদ তৌকির খান (জন্ম: ১৪ জানুয়ারি, ১৯৭২) সংযুক্ত আরব আমিরাতে জন্মগ্রহণকারী আমিরাতি ক্রিকেটার। সংযুক্ত আরব আমিরাত জাতীয় ক্রিকেট দলের অধিনায়কের দায়িত্ব পালন করছেন তিনি। মূলতঃ তিনি অফ-স্পিন বোলিং করেন। পাশাপাশি নিচের সারির ব্যাটসম্যান হিসেবেও ভূমিকা রাখছেন।


title: মোহাম্মদ তৌকির

text: ১৯৯৬ সালে এসিসি ট্রফির চূড়ান্ত খেলায় তিনি সর্বপ্রথম অংশগ্রহণ করেন। ১১ নম্বরে ব্যাটিং করলেও তিনি বোলিংয়ে অংশ নেননি। সর্বশেষ তিনটি আইসিসি ট্রফি ও সর্বশেষ ছয়টি এসিসি ট্রফি প্রতিযোগিতার প্রত্যেকটিতেই তার উপস্থিতি রয়েছে। তন্মধ্যে জাপানের বিপক্ষে ১০ ওভার বোলিং করে ১০ রানে ৬ উইকেট সংগ্রহ তার সেরা বোলিং পরিসংখ্যান। ২০০৪ সালে হংকং ইন্টারন্যাশনাল ক্রিকেট সিক্সেস প্রতিযোগিতায় খেলেন।


title: মোহাম্মদ তৌকির

text: ২০০৪ সালের এশিয়া কাপে ভারত ও শ্রীলঙ্কার বিপক্ষে অনুষ্ঠিত একদিনের আন্তর্জাতিকে অংশগ্রহণ করেন। উভয় খেলাতেই তার দল হেরে যায়। তন্মধ্যে ভারতের বিপক্ষে ৫৫ রান করেছিলেন।


title: মোহাম্মদ তৌকির

text: আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তৌকিরকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। তার নেতৃত্বে সংযুক্ত আরব আমিরাত দল জিম্বাবুয়ের বিপক্ষে গ্রুপ-পর্বের খেলায় একদিনের আন্তর্জাতিকে তাদের সর্বোচ্চ ইনিংস (২৮৫/৭) গড়ে।


title: ভোর (দ্ব্যর্থতা নিরসন)

text: ভোর বলতে বোঝানো হতে পারে -


title: ভোর

text:
ভোর বলতে বোঝায় দিনের একটি অংশবিশেষ যখন সূর্য উঠতে শুরু করে। ভোর বেলায় সূর্যের উদয়ের সময়ে পরিবেশে মৃদু সূর্যালোক ছড়িয়ে পড়ে। তবে এসময় সূর্য দিগন্তের নিচে অবস্থান করে। ভোড় এবং সূর্যোদয় এক ব্যাপার নয়। সূর্যোদয় হল যখন সূর্যের একাংশ দিগন্তের উপরে চলে আসে এবং তা ধীরে ধীরে পরিস্কার হয়ে ওঠে। ভোরবেলা সূর্য দেখা না গেলেও সূর্যের অবস্থান কোনদিকে – তা বোঝা যায়।
বিভিন্ন অক্ষাংশে ভোরবেলার দৃশ্য ও সময় বিভিন্ন রকম হয়ে থাকে। বিষুবীয় অঞ্চলে ভোরবেলার সময় সর্বনিম্ন বিশ মিনিট পর্যন্ত স্থায়ী হয়, অন্যদিকে মেরু অঞ্চলে এই পরিমাণ কয়েক ঘন্টা পর্যন্ত স্থায়ী হতে পারে। পৃথিবীর দুই মেরুতে ভোরের সময় কয়েক সপ্তাহ পর্যন্ত স্থায়ী হয়।
বিষুব রেখার নিকটে সন্ধ্যা এবং ভোরের সময় পৃথিবীর সর্বনিম্ন। এই স্থানে দিগন্তের সাথে সমকোণে সূর্যের উদয় এবং অস্ত হয়। পৃথিবীর বিষুব অঞ্চলে গোধূলী ও ভোরের সময় সর্বনিম্ন।
গ্রীষ্ম ও শীতের অয়নকালে দিন ও রাতের পরিমাণ হ্রাস পায়, এর প্রভাব পড়ে ভোর ও গোধূলীর সময়ের উপর। এটি মেরু অঞ্চলে আরো বেশি পরিলক্ষিত হয়। মেরু অঞ্চলে সূর্য উদয় হয় বসন্ত বিষুবে এবং অস্ত যায় শরৎ বিষুবে, ফলে দীর্ঘ সময় ধরে ভোর ও গোশূলী স্থায়ী হয়।


title: ভোর

text: অনেক ইন্দো-ইউরোপীয় পৌরাণিক কাজিনীতে ভোরের দেবতা রয়েছে। ভোরের দেবতা সৌর দেবতা থেকে ভিন্ন। গ্রীক পুরাণে বিদ্যমান ইওস, রোমান পুরাণের অরোরা, ভারতীয় পুরাণের উশাস, জার্মান পুরাণের অস্ট্রণ ভোরের দেবতা। হিন্দুদের ভোরের দেবতা অরোরার পুরুষ লিঙ্গের। আমেরিকান পুরাণের ভোরের দেবতা অ্যানপাও-এর দুইটি মুখ রয়েছে বলে প্রচলিত।


title: ভোর

text: ইসলাম ধর্মে ভোর ফযরের সালাতের সময়। রমযানের সময় ভোরের শুরু থেকে রোযা শুরু হয়।


title: ভোর

text: ইহুদী ধর্মে ভোরের সময় কীভাবে গণনা করা হবে – তা তালমুদে বর্ণনা করা হয়েছে। তালমুদে বর্ণিত রয়েছে যে যূর্য উদয়ের ৭২ মিনিট ভোর শুরু হয়। তালমুদ বিশেষজ্ঞ ভিলনা গাওনের মতে তালমুদে বর্ণিত ভোড়ের সময়ের কথা মেসোপটেমিয়ার কোন বিষুবীয় স্থানের দিনকে নির্দিষ্ট করে সংজ্ঞায়িত করা হয়েছে।


title: সমাবর্তন

text: একটি "সমাবর্তন" (ল্যাটিন ভাষায় কনভোকেয়ার) এর অর্থ হচ্ছে "এক সাথে মিলিত হওয়া"। এটি প্রাচীন গ্রিক শব্দ ἐκκλησία এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একসাথে মিলিত হচ্ছে।


title: সমাবর্তন

text: একসময় একটি গির্জার সম্মেলনকেও "সমাবর্তন" বলা হয়।


title: ডিজিটাল কন্টেইনার ফরমেট

text: একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে।


title: ডিজিটাল কন্টেইনার ফরমেট

text: আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়।


title: ডিজিটাল কন্টেইনার ফরমেট

text: কন্টেইনারটি কিভাবে ডেটা বা মেটাডেটা এনকোড করা হবে তা বর্ণনা করে না। সুতরাং একটি প্রোগ্রাম একে হয়ত চিহ্নিত বা চালান বা খুলতে গেলে এর মধ্যস্থিত ডেটা ডিকোড করতে পারবে না। কারণ হতে পারে প্রোগ্রামটিতে ডিকোড করার গণনা প্রণালী নেই।


title: ডিজিটাল কন্টেইনার ফরমেট

text: সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য।


title: ডিজিটাল কন্টেইনার ফরমেট

text: কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়, ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।


title: ডিজিটাল কন্টেইনার ফরমেট

text: কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়।


title: ডিজিটাল কন্টেইনার ফরমেট

text:
কিছু কন্টেইনার শুধুমাত্র অডিওর জন্য:যে কন্টেইনারগুলো শুধু ছবির জন্য:অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল:
অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।


title: নগর পরিকল্পনা

text: নগর পরিকল্পনা একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।


title: নগর পরিকল্পনা

text: ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেরে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরণের পরিকল্পনার মূল লক্ষ্য টেকসই উন্নয়ন নিশ্চিতকরণ।


title: কম্পিউটার সার্ভিসেস লিমিটেড

text: কম্পিউটার সার্ভিসেস লিমিটেড (সিএসএল), বাংলাদেশে অবস্থিত একটি তথ্য ও যোগাযোগ প্রযুক্তি সেবা প্রদানকারী কোম্পানি। ১৯৮৭ সালে প্রতিষ্ঠিত কোম্পানিটির সদর দপ্তর কামাল আতাতুর্ক অ্যাভেনিউ, ঢাকা , বাংলাদেশে অবস্থিত। এটি বাংলাদেশের সরকার অনুমোদিত অল্প কয়েকটি গুলোর একটি। কম্পিউটার সার্ভিসেস লিমিটেডের সদস্য আইডি ১৮ এবং সদস্য আইডি জি০১৬.


title: কম্পিউটার সার্ভিসেস লিমিটেড

text: কোম্পানিটির মূল ব্যবসার মধ্যে রয়েছে তথ্যপ্রযুক্তি সেবা, ই-কমার্স/ওয়েব সেবা, রি-সেলার/ভ্যালু এডেড রিসেলার।


title: কম্পিউটার সার্ভিসেস লিমিটেড

text: ১৯৮৭ সালে একটি ব্যক্তিগত মালিকানা কোম্পানি "কম্পিউটার সার্ভিসেস" নামে প্রতিষ্ঠানটি প্রথম যাত্রা শুরু করে। পরবর্তিতে ১৯৯৭ সালে কোম্পানিটি "রেজিস্ট্রার অব জয়েন্ট স্টক কোম্পানিস অ্যান্ড ফার্মস, বাংলাদেশ" এর অন্তর্ভুক্ত হয়।


title: কম্পিউটার সার্ভিসেস লিমিটেড

text: ২০১৪ সালের আগস্টে, "কম্পিউটার সার্ভিসেস লিমিটেড (সিএসএল)" দেশের অল্প কয়েকটি সরকার অনুমোদিত গুলোর একটি হিসেবে আত্মপ্রকাশ করে।


title: কম্পিউটার সার্ভিসেস লিমিটেড

text: ২০১২ সালে, নিজেদের তথ্য প্রযুক্তি অবকাঠামো গড়ে তোলার জন্য "কম্পিউটার সার্ভিসেস লিমিটেড (সিএসএল)" এর সাথে একটি চুক্তি স্বাক্ষর করে।


title: কম্পিউটার সার্ভিসেস লিমিটেড

text: ২০১০ সালে, বাংলাদেশে অর্থনৈতিক ও টেলিযোগাযোগ ক্ষেত্রে নিজেদের ব্যবসা ত্বরান্বিত করতে, এবং কম্পিউটার সার্ভিসেস লিমিটেড (সিএসএল) কে নিজেদের ব্যবসায়িক অংশীদার হিসেবে ঘোষনা করে।


title: কম্পিউটার সার্ভিসেস লিমিটেড

text: ২০১৩ সালে, বাংলাদেশের জাতীয় ওয়েব পোর্টালের লোড টেস্টিং, বোটলনেক সনাক্তকরন এবং বেইজলাইন স্থাপনার জন্য "কম্পিউটার সার্ভিসেস লিমিটেড (সিএসএল)", "এসএনএস কন্সাল্টেন্সি" ও "বিজনেস ইনোভেশন এন্ড ইনকিউবেশন সেন্টার" বাংলাদেশ সরকারের সাথে একটু চুক্তি স্বাক্ষর করে।


title: কম্পিউটার সার্ভিসেস লিমিটেড

text: কম্পিউটার সার্ভিসেস লিমিটেড (সিএসএল) একটি ৯০০১:১৪০০০ & আইএসও ২৭০০০১ স্বীকৃত কোম্পানি।


title: মাইক্রোফোন

text: মাইক্রোফোন এক ধরণের যন্ত্র, যাকে কথ্য ভাষায় "মাইক" ও বলা হয়ে থাকে। এটি এক ধরনের সেন্সর হিসেবে কাজ করে, যা শব্দ শক্তিকে তড়িৎশক্তিতে রুপান্তর করে। কম্পিউটার, মোবাইল ফোন, অডিও রেকর্ডার, শ্রবণ সহায়ক যন্ত্র, মেগাফোন, রেডিও বা টেলিভিশন সম্প্রচার কেন্দ্র ইত্যাদি ক্ষেত্রে এর বহুল ব্যবহার পরিলক্ষিত হয় ।


title: মাইক্রোফোন

text: আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্সের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে ইলেকট্রিক সিগনাল তৈরী করে।


title: স্যামসাং গ্যালাক্সি এস৫

text: স্যামস্যাং গ্যালাক্সি এস ৫ হল অ্যানড্রয়েড ফোন।এটি তৈরি করেছেন স্যামসাং ইলেকট্রনিক্স।এটি ২০১৪ সালের এপ্রিল মাসের ২১ তারিখ মুক্তি পায়।এটি পৃথিবীর সেরা ফোনগুলোর মধ্যে অন্যতম।


title: শাহ আব্দুল হামিদ

text: শাহ আব্দুল হামিদ (; ১৮৯০ - ১ মে ১৯৭২) ছিলেন বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার।


title: শাহ আব্দুল হামিদ

text: শাহ হামিদ ১৮৯০ সালে তৎকালীন ব্রিটিশ ভারতের রংপুর জেলার (বর্তমানে গাইবান্ধা জেলা) গোবিন্দগঞ্জের খালসি গ্রামে জন্মগ্রহন করেন। তার পিতার নাম হাজী আব্দুল গাফফার শাহ এবং মাতা রহিমা খাতুন।


title: শাহ আব্দুল হামিদ

text: তিনি ১৯২০ সালে রংপুরের কারমাইকেল কলেজ থেকে বি.এ পাশ করেন। পরবর্তীতে ১৯২৭ সালে কলকাতা বিশ্ববিদ্যালয় থেকে আইনে স্নাতক ডিগ্রী লাভ করেন।


title: শাহ আব্দুল হামিদ

text: ছোটবেলা থেকেই শাহ আব্দুল হামিদ স্বাধীনতা আন্দোলনে অংশগ্রহন করেন। তিনি ১৯৩০ সালে দেশবন্ধু চিত্তরঞ্জন দাশের অসহযোগ আন্দোলনে যুক্ত হন। ১৯৩৬ সালে তিনি মুলসিমলীগে যোগ দেন। ১৯৪১ সালে রংপুর জেলা বোর্ডের ভাইস চেয়ারম্যান নির্বাচিত হন এবং ১৯৫৩ সাল পর্যন্ত এই পদে ছিলেন।


title: শাহ আব্দুল হামিদ

text: ১৯৪৫ সালে তিনি ভারতের আইন পরিষদের সদস্য নির্বাচিত হন। ১৯৫৬ সালে তিনি বাংলাদেশ আওয়ামী লীগে যোগ দেন এবং ১৯৬৬ সাল পর্যন্ত রংপুর জেলা আওয়ামী লীগের সভাপতি ছিলেন।


title: শাহ আব্দুল হামিদ

text: ১৯৭০ সালে তিনি আওয়ামী লীগ থেকে গোবিন্দগঞ্জ-পলাশবাড়ী আসন থেকে জাতীয় পরিষদের সদস্য নির্বাচিত হন। মুক্তিযুদ্ধের শুরুতে তিনি ভারতে চলে যান এবং মুক্তিযুদ্ধে মুক্তিযোদ্ধা সংগঠিত করতে গুরুত্বপূর্ণ ভূমিকা পালন করেন।


title: শাহ আব্দুল হামিদ

text: তিনি গণ পরিষদ (জাতীয় পরিষদ) প্রথম স্পিকার ছিলেন। তিনি ১০ এপ্রিল ১৯৭২ থেকে ১ মে ১৯৭২ পর্যন্ত বাংলাদেশের জাতীয় সংসদের স্পিকারের দায়িত্ব পালন করেন।


title: শাহ আব্দুল হামিদ

text: তিনি গাইবান্ধা আদালতে আইন পেশায় নিয়োজিত ছিলেন।


title: শাহ আব্দুল হামিদ

text: তিনি একজন সক্রিয় সামাজসেবী এবং শিক্ষানুরাগী ছিলেন। উত্তরাঞ্চল, বিশেষত গাইবান্ধার শিক্ষা, ক্রীড়া ও সংস্কৃতি ক্ষেত্রে তিনি গুরুত্বপূর্ণ ভূমিকা পালন করেন। তিনি তার পড়াশোনা শেষ হওয়ার পর, গাইবান্ধায় ফিরে আসেন এবং ক্রীড়া সংগঠক হিসেবে কাজ শুরু করেন। তিনি দীর্ঘ সময় গাইবান্ধা টাউন ক্লাবের সাধারণ সম্পাদক ছিলেন। বর্তমান গাইবান্ধা স্টেডিয়াম "শাহ আবদুল হামিদ স্টেডিয়ামে" হিসাবে নামকরণ করা হয়েছে।


title: শাহ আব্দুল হামিদ

text: তিনি গাইবান্ধায় শিক্ষা বিস্তারে অবদান রাখেন এবং ১৯৪৭ সালে গাইবান্ধা কলেজ প্রতিষ্ঠায় অগ্রণী ভূমিকা পালন করেন এবং গাইবান্ধা কলেজের ব্যবস্থাপনা কমিটির প্রথম সম্পাদক ছিলেন। তিনি ১৯৪৯ সালে রংপুর স্কুল বোর্ডের চেয়ারম্যান নির্বাচিত হন। শাহ আব্দুল হামিদ গাইবান্ধার নাট্যক্ষেত্রের সঙ্গে জড়িত ছিলেন। তিনি সক্রিয়ভাবে "জাগোরে অভিষেক নাট্য ক্লাব" (বর্তমান 'গাইবান্ধা নাট্য সংস্থা')-এর সঙ্গে যুক্ত ছিলেন এবং বিভিন্ন নাটকে অভিনয় করেন।


title: শাহ আব্দুল হামিদ

text: তিনি ১৯৫৫ থেকে ১৯৫১ পর্যন্ত ন্যাশনাল ব্যাংক অব পাকিস্তান এর পরিচালক ছিলেন।


title: শাহ আব্দুল হামিদ

text: তিনি ১৯৭২ সালের ১ মে মারা যান।


title: মঞ্জুলা গুরুগে

text: অশঙ্কা মঞ্জুলা গুরুগে (; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।


title: মঞ্জুলা গুরুগে

text: ১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।


title: মঞ্জুলা গুরুগে

text: আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে।


title: ফাইল ফরমেটের তালিকা

text: এই নিবন্ধটি ফাইল ফরমেটের তালিকা নিয়ে তৈরী করা হয়েছে। ফাইল ফরমেটগুলো শ্রেণী আকারে সাজানো হয়েছে। এই ফাইল ফরমেটগুলো যে কোন কম্পিউটারেই দেখা যায়। যদি এক্সটেনশনগুলো ফরমেটের নাম বা সংক্ষেপণ থেকে ভিন্ন হয় তাহলে ফাইলের নামের এক্সটেনশনগুলো বন্ধনিতে দেখানো হয়েছে। তত্ত্ব অনুসারে, ল্যাটিন বর্ণমালা এবং সংখ্যা ব্যবহার করে একটি তিন অক্ষর বিশিষ্ট এক্সটেনশনের সংখ্যা মোট ৪৬,৬৫৬ ধরনের হতে পারে; (২৬+১০)৩। কিন্তু যখন আরো বিভিন্ন রকম অক্ষর যোগ করা হবে এই সংখ্যা বাড়বে। অনেক অপারেটিং সিস্টেমই ফাইলের নাম সীমাবদ্ধ করে না একটি মাত্র এক্সটেনশনে যার আকার ৪ অক্ষরের কম, কিছু অপারেটিং সিস্টেমে তা দেখা যেত যা ফ্যাট(এফএটি) ফাইল সিস্টেম ব্যবহার করত। ইউনিক্সের মত অপারেটিং সিস্টেমে এই নিয়ম মানা হয় না। মাইক্রোসফট উইন্ডোজ এনটি, ৯৫, ৯৮ এবং মি সিস্টেমে তিন অক্ষরের এই সীমাবদ্ধতা ৩২ বিট বা ৬৪ বিটের এ্যাপ্লিকেশনে রাখা হয়নি। এক্ষেত্রে উইন্ডোজ ৯৫ এবং এনটি ৩.৫ ভার্সনের আগের ফ্যাট (এফএটি) ফাইল সিস্টেম ছাড়া। কিছু কিছু ফাইলের নামের এ্যক্সটেনশন তিন অক্ষরের থেকে বড়।


title: ফাইল ফরমেটের তালিকা

text: এই ফাইল ফরমেটগুলো বহুল ব্যবহারের এবং সাধারণ মানের জন্যই ভালভাবেই সংজ্ঞায়ীত। কিন্তু প্রত্যেক ফাইলের মধ্যস্থিত ডাটা প্রায়শই বিশেষভাবে নির্দিষ্ট সফটওয়্যার বা ব্যবহারকারী দ্বারা বর্ধিত আরো নির্দিষ্ট কাজে ব্যবহারের জন্য।


title: স্বপ্নীল পাতিল

text: স্বপ্নীল প্রকাশ পাতিল (; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। স্বপ্নীল পাতিল ডানহাতি ব্যাটসম্যান ও উইকেট-কিপার হিসেবে সংযুক্ত আরব আমিরাত ক্রিকেট দলে খেলছেন।


title: স্বপ্নীল পাতিল

text: ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন।


title: স্বপ্নীল পাতিল

text: আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে।


title: স্বপ্নীল পাতিল

text: ১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়।


title: গণচীনে তিব্বতের অন্তর্ভুক্তি

text: গণচীনে তিব্বতের অন্তর্ভুক্তি বলতে গণ প্রজাতন্ত্রী চীন দ্বারা বর্তমান তিব্বত স্বয়ংশাসিত অঞ্চলকে অধিগ্রহণকে বোঝানো হয়। তিব্বত সরকার দ্বারা আন্তর্জাতিক স্বীকৃতিলাভ ও সেনাবাহিনী আধুনিকীকরণের প্রচেষ্টা, চীনের সঙ্গে তিব্বতের মধ্যস্থতা, চামদোর যুদ্ধ এবং তিব্বতের শান্তিপূর্ণ মুক্তির সতেরো দফা চুক্তি স্বাক্ষরের পর এই অধিগ্রহণ হয়। চীনের শাসনাধীনে তিব্বতের সরকার ও সামাজিক গঠন অপরিবর্তিত থাকলেও ১৯৫৯ খ্রিষ্টাব্দের তিব্বতী বিদ্রোহের পর চতুর্দশ দলাই লামা ভারত পালিয়ে গেলে তিব্বত সরকারকে লোপ করে দেওয়া হয়।


title: গণচীনে তিব্বতের অন্তর্ভুক্তি

text: ১৯১২ খ্রিষ্টাব্দে ত্রয়োদশ দলাই লামা ভারত থেকে যাত্রা করে লাসা শহরে প্রবেশ করে ১২ই ফেব্রুয়ারী চীনের সঙ্গে সমস্ত সম্পর্ক ছিন্ন করে তিব্বতকে একটি স্বাধীন রাষ্ট্র হিসেবে ঘোষণা করেন। কিন্তু তিব্বতী সেনাবাহিনীকে আধুনিকীকরণের ব্যাপারে ত্রয়োদশ দলাই লামার প্রচেষ্টা তিব্বতের শক্তিশালী অভিজাত ও লামা সম্প্রদায়ের বিরোধিতায় সম্পূর্ণ রূপে ব্যর্থ হয়। ব্রিটিশ ভারত ও মার্কিন যুক্তরাষ্ট্র ব্যতীত বিশ্বের অন্য কোন রাষ্ট্রের সঙ্গে তাঁদের বৈদেশিক সম্পর্ক ছিল না বললেই চলে। এরফলে তিব্বত কূটনৈতিকভাবে বিচ্ছিন্ন থাকায় তার অভ্যন্তরীণ বিষয়গুলির সম্বন্ধে আন্তর্জাতিক রাষ্ট্রগুলিকে অবহিত করতে ব্যর্থ হয়।


title: গণচীনে তিব্বতের অন্তর্ভুক্তি

text: ১৯৪৯ খ্রিষ্টাব্দে জাতীয়তাবাদী চীন সরকারের প্রতিনিধিদের তিব্বত থেকে বিতাড়ণ করা হয়। ১৯৪৯ খ্রিস্টাব্দের নভেম্বর মাসে তিব্বত সরকারের পক্ষ থেকে মার্কিন যুক্তরাষ্ট্র, ব্রিটেন ও মাও সে তুংয়ের নিকট পত্র পাঠিয়ে জানিয়ে দেওয়া হয় যে, গণচীনের সমস্ত রকমের সামরিক অভিযান প্রতিরোধ করতে তিব্বত বদ্ধপরিকর। এই সময় তিব্বতী সেনাবাহিনীকে দ্রুত আধুনিকীকরণের একটি ব্যর্থ প্রচেষ্টা করা হয়। ভারত কিছু অস্ত্রসাহায্য ও সামরিক প্রশিক্ষণ দিলেও চীনের সামরিক বাহিনী তুলনায় অনেক বেশি সংগঠিত, অস্ত্রসমৃদ্ধ, বৃহৎ ও অভিজ্ঞ বাহিনী ছিল।


title: গণচীনে তিব্বতের অন্তর্ভুক্তি

text: প্রজাতন্ত্রী চীন ও গণচীন উভয় সরকারই তিব্বতকে চীনের অংশ হিসেবে দাবী করত। এছাড়া, তিব্বতের ধর্মপ্রধান সামন্ততন্ত্র থেকে তিব্বতীদের মুক্তি দেওয়ার গণচীনের সাম্যবাদী সরকারের একটি আদর্শগত তাগিদ ছিল। ১৯৪৯ খ্রিষ্টাব্দের সেপ্টেম্বর মাসে গণচীন সরকার তিব্বত, তাইওয়ান ও হাইনান দ্বীপকে বলপূর্বক অথবা শান্তিপূর্ণভাবে চীনের মূল ভূখণ্ডের মধ্যে অন্তর্ভুক্ত করাকে নিজেদের প্রধান কাজ বলে গণ্য করে। তিব্বত চীনের পরাধীনতা স্বীকারে অপারগ থাকায় মাও সে তুং তিব্বত সরকারকে মধ্যস্থতায় বসতে বাধ্য করার উদ্দেশ্যে ঐ বছর ডিসেম্বর মাসে চীনা বাহিনীকে চামদো আক্রমণ করার প্রস্তুতি নেওয়ার আদেশ দেন।


title: গণচীনে তিব্বতের অন্তর্ভুক্তি

text: ১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরণের আলোচনার পক্ষপাতী ছিলেন না। যাই হোক, ১৯৫০ খ্রিস্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাঁদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাঁদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা () চীন ও তিব্বতের মধ্যে পারস্পরিক সহযোগিতার কথা বলেন। বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান।


title: গণচীনে তিব্বতের অন্তর্ভুক্তি

text: বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরণের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়।


title: গণচীনে তিব্বতের অন্তর্ভুক্তি

text: চীনের সামরিক বাহিনী তিব্বত আক্রমণের সময় ঙ্গা-ফোদ-ঙ্গাগ-দ্বাং-'জিগ্স-'মেদ () নামক চামদো অঞ্চলের তিব্বতী সেনার সর্বাধিনায়ককে বন্দী করে। পরে তাঁকে মুক্ত করে চতুর্দশ দলাই লামার নিকট মধ্যস্থতার জন্য পাঠানো হয়। চীনাদের তরফ থেকে জানানো হয় যে, তিব্বতকে শান্তিপূর্ণভাবে মুক্তি দেওয়া হলে তিব্বতী অভিজাতদের তাঁদের ক্ষমতা ও প্রতিপত্তি বজায় রাখতে দেওয়া হবে। এরপর তিব্বত সরকার তাঁদের পক্ষ থেকে বেইজিং শহরে তাঁদের প্রতিনিধিদল পাঠাতে সম্মত হন। এই সময় এল সালভাদোর জাতিসংঘে তিব্বতের অভিযোগ উত্থাপনের চেষ্টা করলেও ভারত ও ব্রিটেনের প্রতিরোধে এই নিয়ে কোন বিতর্ক অনুষ্ঠিত হয়নি।


title: গণচীনে তিব্বতের অন্তর্ভুক্তি

text: তিব্বতী প্রতিনিধিদল বেইজিং পৌছলে তাঁদেরকে তিব্বতের শান্তিপূর্ণ মুক্তির সতেরো দফা চুক্তি নামক একটি পূর্বপ্রস্তুত চুক্তি প্রদান করা হয়। চীনের তরফ থেকে মধ্যস্থতার কোন বার্তা না থাকলেও তাঁরা তিব্বতকে চীনের অংশ হিসেবে রেখে তিব্বতের অভ্যন্তরীণ বিষয়, ধর্মীয় স্বাধীনতা ও সংস্কারব্যবস্থা তিব্বতীদের হাতে রাখার কথা বলেন। এই গুরুত্বপূর্ণ বিষয়ে স্বাক্ষরের পূর্বে তিব্বতী প্রতিনিধিদলকে তাঁদের সরকারের সঙ্গে আলোচনার কোন সুযোগ দেওয়া হয় না এবং ১৯৫১ খ্রিস্টাব্দের ২৩শে মে তাঁরা এই চুক্তিতে স্বাক্ষর করতে বাধ্য হন। এরফলে তিব্বতে সাম্যবাদী চীনের শাসন এবং চীনের সামরিক বাহিনীর উপস্থিতিকে বৈধতা প্রদান করা হয়। তিব্বত সরকারের সঙ্গে কোন রকম আলোচনা না করে শুধুমাত্র তিব্বতী প্রতিনিধিদলের সঙ্গে চুক্তি স্বাক্ষরিত হওয়ায় এই চুক্তির বৈধতা মানার ব্যাপারে তিব্বত সরকার দ্বিধাবিভক্ত হয়। এইসময় চতুর্দশ দলাই লামা সরকারের প্রধান হিসেবে অধিষ্ঠিত হলে তিনি অক্টোবর মাসে এই চুক্তির শর্ত মানতে প্রস্তুত হন। এরফলে কার্যতঃ স্বাধীন রাষ্ট্র হিসেবে ঘোষিত তিব্বত গণচীনের অধীনে একটি স্বয়ংশাসিত অঞ্চলে পরিণত হয়।


title: ঘনীভূত পুচ্ছ

text: ঘনীভূত বাষ্পীয় লেজ বা পুচ্ছ () একধরণের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়।


title: ঘনীভূত পুচ্ছ

text: বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘন্টাও হতে পারে এবং দৈর্ঘ্য কয়েক মাইল পর্যন্ত হতে পারে ।


title: ঘনীভূত পুচ্ছ

text: বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে।


title: ২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

text: আফগানিস্তান ক্রিকেট দল ২৮ নভেম্বর, ২০১৪ থেকে ৪ ডিসেম্বর ২০১৪ তারিখ পর্যন্ত সংযুক্ত আরব আমিরাত সফর করে। এ সফরে চারটি একদিনের আন্তর্জাতিক ক্রিকেট খেলা অনুষ্ঠিত হয়। সংযুক্ত আরব আমিরাত ক্রিকেট দল ৩-১ ব্যবধানে সিরিজ জয় করে।


title: তপু

text: রাশেদ উদ্দিন আহমেদ তপু (জন্ম: ২ জুন, ১৯৮১) যিনি তপু নামেই সমধিক পরিচিত, বাংলাদেশের একজন জনপ্রিয় গায়ক, গীতিকার, সুরকার, গিটার বাদক, কী-বোর্ড বাদক, সঙ্গীত পরিচালক।


title: তপু

text: তপুর পৈতৃক নিবাস কুমিল্লা জেলায়। ২০১২ সালের ২৪ আগস্ট তপু বিয়ে করেন নাজিবা সুলতানাকে।


title: তপু

text: তপু তার প্রাথমিক শিক্ষা শেষ করেন বরিশাল ক্যাডেট কলেজ থেকে। তিনি ১৯৯৮ সালে বরিশাল ক্যাডেট কলেজ থেকে যশোর বোর্ড থেকে বিজ্ঞান বিভাগ থেকে দশম স্থান অধিকারী হয়েছিলেন। তখন তার বাবা খুশি হয়ে তপুর কি পছন্দ সেটা জানতে চান। আর তাতে তপু তার বাবাকে একটা গিটার কিনে দিতে বলেন। বাবা তার কথা মত তাকে একটা অ্যাকুস্টিক গিটার কিনে দিলেন। আর সেটা নিয়ে সে সারাক্ষণ গান চর্চা করতে থাকলো তপু।


title: তপু

text: বর্তমানে তপু একটি টেলিকম কোম্পানীতে সিনিয়র ইঞ্জিনিয়ার হিসাবে কর্মরত আছেন। তার পাশাপাশি তিনি তার নিজের জন্য গান লিখেন, গানে সুর করেন এবং গান করেন।


title: তপু

text:
এই বিশ্ববিদ্যালয়েই কম্পিউটার সায়েন্স এ পড়াকালীন সময়ে তপু ’০৮ সালের ফেব্রুয়ারি মাসে নিজের প্রথম সলো অ্যালবাম বের করলেন ‘বন্ধু ভাবো কি’ শিরোনামে। এই অ্যালবাম বের হবার পর চারপাশ থেকে অসংখ্য বন্ধু, গুনগ্রাহীরা একের পর এক ফোন করতে থাকলেন। তখন চারপাশ থেকে শুভেচ্ছার জোয়ারে একেবারে ভেসে যাবার মতো অবস্থা তপুর। ফারুকী তার সঙ্গে দেখা করতে চাইলেন। নিজের কাছের মানুষ বিখ্যাত গায়ক এবং আরেক বিখ্যাত মিউজিক কম্পোজার যথাক্রমে- অর্থহীনের সুমন এবং ফুয়াদকে নিয়ে ধানমন্ডির এক রেস্তোরায় তারা দেখা করলেন। ফারুকী তাকে বললেন, “আপনি অভিনয় করবেন? আমি একটা নতুন ছবি বানাতে যাচ্ছি। নাম থার্ড পারসন সিঙ্গুলার নাম্বার। আপনাকে এই ছবিতে অভিনয় করতে হবে।” তবে শেষ পর্যন্ত তিনি এই অফার গ্রহণ করলেন এবং অভিনয় করতে শুরু করলেন থার্ড পারসন সিঙ্গুলার নাম্বার নামে তার জীবনের প্রথম এবং এখনো পর্যন্ত একমাত্র ছবিতে।
থার্ড পারসন সিঙ্গুলার নাম্বার ছবিতে কাজ করাকে জীবনের এক অনন্য অভিজ্ঞতা বলে মনে করেন তপু। এর পেছনে তার যুক্তি হলো- এখানে সবাই খুব কাছের মানুষ হিসেবে কাজ করেছেন। যেন পিকনিক করতে করতেই তারা অভিনয় করেছেন বলে মনে হয়েছে তার।
ছবি শুটিং করতে গিয়ে নানা ধরণের অভিজ্ঞতার মুখোমুখি হন অভিনেতা- অভিনেত্রীরা। তপুও এর ব্যতিক্রম নন। তিনি যেখানেই অভিনয় করতে গিয়েছেন, সাধারণ মানুষ তাকে দেখতে হামলে পড়েছেন। আর তারা ‘শাকিব খান, শাকিব খান’ বলে চিৎকার করেছেন। তবে এখনো তপু আসলে জানেন না- শাকিবের সঙ্গে তার মিলটা কোথায়!
থার্ড পারসন সিঙ্গুলার নাম্বার হলো মানুষের সমস্যা নিয়ে বানানো একটি ছবি। যেখানে এই সমাজে একা একা বসবাস করা একটি মেয়ের দুঃখ- কষ্টের কথা তুলে আনা হয়েছে। ছবিতে তিনি গায়ক তপুর চরিত্রেই অভিনয় করেছেন। যে কি না ছবির নায়িকা তিশা বিপদে পড়লে তাকে সাহায্য করতে এগিয়ে আসে। নিজের চরিত্রটি বেশ পছন্দই হয়েছে তার। যদিও তপু ভবিষ্যতে পারতপক্ষে অভিনয় করতে চান না। “কারণ ওটা আমার কাজ নয়”, বলেন তিনি।তপু একটি মাত্র চলচ্চিত্র এ অভিনয় করেছেন। তার নাম হল থার্ড পারসন সিঙ্গুলার নাম্বার।


title: ডাকঘর (নাটক)

text: ডাকঘর (১৯১১ খ্রিস্টাব্দ) রবীন্দ্রনাথ ঠাকুরের অন্যতম শ্রেষ্ঠ নাটক। মোট তিনটি দৃশ্যে ও ৩৯৯টি সংলাপে সমগ্র নাটকটি সম্পূর্ণ হয়েছে।


title: ডাকঘর (নাটক)

text: দেবব্রত মুখোপাধ্যায় "দ্য পোস্ট অফিস" (১৯১১ খ্রিস্টাব্দ) নামে এর অনুবাদ করেন। ভূমিকায় কবি ইয়েটস্ লেখেন, "It conveys to the right audience an emotion of gentleness and peace."


title: ডাকঘর (নাটক)

text: 'অমল' নামে একটি ছয়-সাত বছরের ছেলে, তারই ক্ষয় অবসন্নতা ও মৃত্যুর ঘটনা নিয়ে এই নাটক। শারীরিক বদ্ধতার মধ্যে, ক্লান্তি ও অসহায়তার মধ্যে, তার মনটি কেমন উজ্জ্বল চঞ্চলতায় দেশবিদেশ পরিক্রমায় ছুটে যেতে চাইছে, এই দ্বন্দ্ব সমগ্র পরিসর জুড়ে ফুটিয়ে তোলেন লেখক রবীন্দ্রনাথ।


title: ডাকঘর (নাটক)

text: নাটকে মৃত্যুর উপস্থিতি প্রতীকী; মুক্তির কথাটা এসেছে ব্যঞ্জনায়। রাজার ডাকঘর, ডাকঘরের নানা ডাকহরকরা, এবং তাদের বয়ে নিয়ে আসা রাজার চিঠি, সবই এই প্রতীকের অঙ্গ।


title: বাংলাদেশ কৃষি উন্নয়ন কর্পোরেশন

text: বাংলাদেশ কৃষি উন্নয়ন কর্পোরেশন সংক্ষেপে বিএডিসি গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি স্বায়ত্বশসিত প্রতিষ্ঠান যা তৎকালীন "পূর্বপাকিস্তান কৃষি উন্নয়ন কর্পোরেশন" হিসেবে "কৃষি উন্নয়ন কর্পোরেশন অধ্যাদেশ, ১৯৬১ (ই.পি. অধ্যাদেশ XXXVII,১৯৬১)" এর মাধ্যমে প্রতিষ্ঠিত হয়। বিএডিসি বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা এবং অত্যাবশ্যকীয় কৃষি উপকরণ যেমন: বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করার লক্ষ্যে কাজ করে।


কেন্দ্রীয় গণ সরকার ও স্থানীয় তিব্বত সরকারের মধ্যে তিব্বতের শান্তিপূর্ণ মুক্তির পদক্ষেপের চুক্তি () বা সংক্ষেপে তিব্বতের শান্তিপূর্ণ মুক্তির সতেরো দফা চুক্তি বলতে কার্যতঃ স্বাধীন তিব্বতের রাষ্ট্রপ্রধান চতুর্দশ দলাই লামার প্রতিনিধিদের সঙ্গে সদ্যপ্রতিষ্ঠিত গণচীন সরকারের ১৯৫১ খ্রিষ্টাব্দে স্বাক্ষরিত চুক্তিকে বোঝানো হয়, যার ফলে তিব্বত গণচীনের অধীনে একটি স্বয়ংশাসিত অঞ্চলে পরিণত হয়।


title: তিব্বতের শান্তিপূর্ণ মুক্তির সতেরো দফা চুক্তি

text: চীনারা এই চুক্তিকে দুই দেশের সরকারের দ্বারা স্বীকৃত বা বৈধ হিসেবে ঘোষণা করলেও ভারতে নির্বাসিত কেন্দ্রীয় তিব্বতী প্রশাসন এই চুক্তিকে অবৈধ বলে গণ্য করে, কারণ তাঁদের মতে অত্যন্ত সুপরিকল্পিত রাজনৈতিক চাপের মধ্যে তিব্বতীরা এই চুক্তি স্বাক্ষর করতে বাধ্য হয়েছিলেন। চতুর্দশ দলাই লামা বেশ কয়েকবার এই চুক্তিকে অবৈধ ঘোষণা করেছেন।


text: চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনী আক্রমণের সময় ঙ্গা-ফোদ-ঙ্গাগ-দ্বাং-'জিগ্স-'মেদ () নামক চামদো অঞ্চলের তিব্বতী সেনার সর্বাধিনায়ককে বন্দী করে। পরে তাঁকে মুক্ত করে চতুর্দশ দলাই লামার নিকট মধ্যস্থতার জন্য পাঠানো হয়। চীনাদের তরফ থেকে জানানো হয় যে, তিব্বতকে শান্তিপূর্ণভাবে মুক্তি দেওয়া হলে তিব্বতী অভিজাতদের তাঁদের ক্ষমতা ও প্রতিপত্তি বজায় রাখতে দেওয়া হবে। এরপর তিব্বত সরকার তাঁদের পক্ষ থেকে বেইজিং শহরে তাঁদের প্রতিনিধিদল পাঠাতে সম্মত হন। তিব্বতী প্রতিনিধিদল বেইজিং পৌছলে তাঁদেরকে তিব্বতের শান্তিপূর্ণ মুক্তির সতেরো দফা চুক্তি নামক একটি পূর্বপ্রস্তুত চুক্তি প্রদান করা হয়। চীনের তরফ থেকে মধ্যস্থতার কোন বার্তা না থাকলেও তাঁরা তিব্বতকে চীনের অংশ হিসেবে রেখে তিব্বতের অভ্যন্তরীণ বিষয়, ধর্মীয় স্বাধীনতা ও সংস্কারব্যবস্থা তিব্বতীদের হাতে রাখার কথা বলেন। এই গুরুত্বপূর্ণ বিষয়ে স্বাক্ষরের পূর্বে তিব্বতী প্রতিনিধিদলকে তাঁদের সরকারের সঙ্গে আলোচনার কোন সুযোগ দেওয়া হয় না এবং ১৯৫১ খ্রিস্টাব্দের ২৩শে মে তাঁরা এই চুক্তিতে স্বাক্ষর করতে বাধ্য হন।


text: এই চুক্তির সতেরো দফা বক্তব্য নিম্নে উল্লিখিত হল-


text: ১৯৫১ খ্রিষ্টাব্দের ২৩শে মে বেইজিং শহরে তিব্বতীদের পক্ষ থেকে ঙ্গা-ফোদ-ঙ্গাগ-দ্বাং-'জিগ্স-'মেদ, ব্সোদ-নাম্স-দ্বাং-'দুস (), ব্সাম-'ফো-ব্স্তান-'দ্জিন-দোন-গ্রুব (), ল্হা'উ-র্তা-রা-থুব-ব্স্তান-ব্স্তান-দার () এবং চীনাদের পক্ষ থেকে লি ওয়েইহান, ছাং ছিন-ঊ, ঝাং গুয়োহুয়া, সুন-ছিয়ুয়ান এই চুক্তিতে স্বাক্ষর করেন। কয়েক মাস পরে তিব্বত সরকার দ্বারা তা নিশ্চিত করা হয়। কেন্দ্রীয় তিব্বতী প্রশাসন অনুসারে, তিব্বতী মন্ত্রীসভার কিছু সদস্য এই চুক্তি সমর্থন করতে পারেননি, কিন্তু তিব্বতের জাতীয় পরিষদ যে অপরিসীম চাপের মধ্যে তিব্বতী প্রতিনিধিদলকে এই চুক্তিতে স্বাক্ষর করতে হয়েছে, তা দ্বীকার করে নিয়ে তিব্বত সরকারকে এই চুক্তি সমর্থন করতে অনুরোধ করেন। ২৪শে অক্টোবর চতুর্দশ দলাই লামা বেইজিংয়ে একটি টেলিগ্রাম বার্তা পাঠিয়ে এই চুক্তি সমর্থন করে গণ প্রজাতন্ত্রী চীনের অধীনতা স্বীকার করে নেন।


text: তিব্বতী প্রতিনিধিদলকে চাপের মুখে চুক্তি স্বাক্ষর করতে বাধ্য করা হয় এবং চীনারা তিব্বত সরকারের নকল শীলমোহর ব্যবহার করেছিলেন, এই অভিযোগ করে ভারতে নির্বাসিত কেন্দ্রীয় তিব্বতী প্রশাসনের পক্ষ থেকে পরবর্তীকালে এই চুক্তিকে অবৈধ বলে দাবী করা হয়। নির্বাসিত তিব্বতীদের পক্ষে থেকে যুক্তি দেখানো হয়ে থাকে যে, রিব্বতী প্রতিনিধিদলকে এই চুক্তির কোন অংশে কোন পরিবর্তন করার এবং লাসার তিব্বত সরকারের সঙ্গে তাঁদের যোগাযোগ করার কোন অনুমতি ছিল না। কিন্তু তিব্বতী মধ্যস্থতাকারীদের বক্তব্য থেকে তথ্য সংগ্রহ করে তিব্বতবিদ মেল্ভিন গোল্ডস্টেইন এই ব্যাপারে ভিন্ন মত ব্যক্ত করেছেন। তাঁর মতে, চীনারা তিব্বত সরকারের নকল শীলমোহর ব্যবহার করেননি, বরং প্রতিটি সদস্যের নামাঙ্কিত ব্যক্তিগত শীলমোহরের ব্যবস্থা করেছিলেন। চুক্তি স্বাক্ষরিত না হলে চীনা সেনাপতিরা মধ্য তিব্বতে সেনা অভিযানের হুমকি দিলেও তিব্বতী প্রতিনিধিদলের কোন শারীরিক ক্ষতিসাধন না করায়, তাঁর মতে আন্তর্জাতিক নিয়মানুসারে চাপের মুখে স্বাক্ষর করার তিব্বতী যুক্তি এই চুক্তিকে অবৈধ বলে ঘোষণা করা যায় না। কিন্তু স্বাক্ষরকারীদের এই চুক্তি সম্পাদনার সম্পূর্ণ অধিকার না থাকায়, এই চুক্তির বৈধতা নিয়ে প্রশ্ন থেকে যায়। ১৯৫৯ খ্রিষ্টাব্দের ২৬শে মার্চ চতুর্দশ দলাই লামা ভারত পালিয়ে যাওয়ার সময় তাঁর সরকারকে তিব্বতের একমাত্র বৈধ সরকার ঘোষণা করে এই চুক্তিকে অবৈধ ঘোষণা করেন। ঞ্চীন এই চুক্তির শর্ত লঙ্ঘন করেছে এই অভিযোগে ঐ বছরের ২০শে জুন তিনি মুসৌরি শহরে একটি সাংবাদিক সম্মেলনে পুনরায় এই চুক্তিকে অবৈধ ঘোষণা করেন।


title: ডকুমেন্ট ফাইল ফরমেট

text: কম্পিউটারের ক্ষেত্রে একটি ডকুমেন্ট ফাইল ফরমেট হল একটি পাঠ্য বা বাইনারি ফাইল ফরমেট যাতে ডকুমেন্ট জমা করে রাখা যায়। যেমন এক্সএমএল ভিত্তিক মুক্ত মানের ডকবুক, এক্সএইচটিএমএল, এবং সাম্প্রতিক আইএসও/আইইসি মানের ওপেনডকুমেন্ট (আইএসও ২৬৩০০:২০০৬) এবং অফিস ওপেন এক্সএমএল (আইএসও ২৯৫০০:২০০৮)।


title: ডকুমেন্ট ফাইল ফরমেট

text: ১৯৯৩ সালে আইটিইউ-টি ডকুমেন্টের জন্য একটি মান প্রচলনের চেষ্টা করেন যাকে ওপেন ডকুমেন্ট আর্কিটেকচার (ওডিএ) বলা হয়। মনে করা হয় এটি বাকি প্রতিযোগি ডকুমেন্ট ফাইল ফরমেটকে প্রতিস্থাপন করবে। এটি বর্ণনা করা আছে আইটিইউ-টি টি.৪১১ দলিলের টি.৪২১ এ, যা আইএসও ৮৬১৩ সমমানের। কিন্তু এটি সফল হয়নি।


title: ডকুমেন্ট ফাইল ফরমেট

text: পৃষ্ঠা বর্ণনাকারি ভাষা যেমন পোষ্টস্ক্রিপ্ট এবং ওয়াই বিপুল সংখ্যক অসামঞ্জস্য ডকুমেন্ট ফাইল ফরমেটে রয়েছে। একটি আনুমানিক হিসাবে দেখা গেছে এক্সএমএল ভবিষ্যতের ডকুমেন্ট ফাইল ফরমেটের কারিগরির ভিত্তি হতে চলেছে। যদিও পিডিএফ স্থায়ী-বিন্যাস হিসেবে ব্যবহৃত হতে থাকবে কারণ এটি শুধুমাত্র তৈরি এবং পড়া যায়, সম্পাদনা করা যায় না। ২০০১ সালে আইএসও/আইইসি মানের কিছু পিডিএফ প্রকাশিত হতে শুরু করে যাতে পিডিএফের মান ছিল আইএসও-৩২০০০।


title: ডকুমেন্ট ফাইল ফরমেট

text: এইচটিএমএল সবচেয়ে বেশি ব্যবহৃত এবং মুক্ত মানের, এটিও ডকুমেন্ট ফাইল ফরমেট হিসেবে ব্যবহৃত হয়। এটির আইএসও/আইইসি মান আইএসও ১৫৪৪৫:২০০০।


title: ডকুমেন্ট ফাইল ফরমেট

text: মাইক্রোসফট ওয়ার্ডের ব্যবহার করা ফাইল ফরমেট .ডক অফিস ডকুমেন্টের ক্ষেত্রে বিশেষ আধিপত্য বিস্তার করেছে। কিন্তু এটি যেহেতু মাইক্রোসফটের সেহেতু সব ওয়ার্ড প্রসেসর দ্বারা সমর্থিত নয় এবং চালানো সম্ভব নয়।


title: হরি-হর যুদ্ধ

text:
হরি-হর যুদ্ধ () অসমে প্রচলিত এক কিংবদন্তি। ভগবান শ্রীকৃষ্ণ ও শিবের সহিত সংঘটিত যুদ্ধকে কেন্দ্র করে কাহিনীটি প্রচলিত। অসমের তেজপুর নগরের নামের উৎপত্তির জন্য এই প্রবাদ অধিক বিখ্যাত।
একসময় তেজপুরে বাণ নামক এক শিবভক্ত অসুর রাজা রাজত্ব করিতেন। বাণ রাজার কন্যা ঊষার সৌন্দর্য ছিল বিশ্ববিখ্যাত। সেইজন্য বাণ রাজা অগ্নিগড় নামক একটি অগ্নির দ্বারা আবৃত দুর্ভেদ্য দুর্গের ভিতরে ঊষাকে নিরাপদে রেখেছিলেন।
একদিন ঊষা স্বপ্নে এক সুদর্শন যুবককে দেখা পেয়ে প্রেমে পতিত হয়। প্রিয় সখী, চিত্রশিল্পী চিত্রলেখা ঊষার বর্ণনামতে রাজকুমার যুবকের চিত্র অঙ্কন করেন। অনুসন্ধান করে জানা যায় য়ে অঙ্কিত চিত্রটি বাণ রাজার শত্রু দ্বারকার রাজা ভগবান শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধ প্রেমের সম্পর্ক স্থাপিত হয় ও গন্ধর্ব প্রথামতে বিবাহ বন্ধনে আবদ্ধ হয়।
বাণ রাজা ক্রোধে অনিরুদ্ধকে বন্দী করে। নাতিকে উদ্ধার করার জন্য ভগবান শ্রীকৃষ্ণ যুদ্ধের জন্য প্রস্তুত হয়। বাণ রাজাকে সাহায্য করার জন্য তাঁর ইষ্টদেব শিব বাণের পক্ষ হয়ে যুদ্ধে লিপ্ত হয়। কৃষ্ণসেনা ও শিবসেনার সহিত সংঘটিত এই অভুতপুর্ব ভয়ংকর যুদ্ধের ফলে ত্রিভুবন ত্রস্তমান হয়ে উঠে।কৃষ্ণ অর্থাৎ হরি ও শিব অর্থাৎ হর দুইজনের সহিত সংঘটিত এই যুদ্ধের নাম হরি-হর যুদ্ধ। অবশেষে যুদ্ধের প্রাবল্যে সৃষ্টি নাশ হওয়ার উপক্রম দেখে জগতের সকল মুনি,ঋষি ও দেবতার কাতর উপাসনায় দুই দেবতা শান্ত হয় ও যুদ্ধের সমাপ্তি হয়।
বাণ নিজের ভুল উপলদ্ধি করতে পেরে অনিরুদ্ধকে উদ্ধার করে।


title: হরি-হর যুদ্ধ

text: লোকপ্রবাদ মতে হরি-হর যুদ্ধ নামে বিখ্যাত দুই প্রতাপী দেবতার রক্তক্ষয়ী যুদ্ধে রক্তের বন্যা বয়ে যায়। কালক্রমে এই স্থান তেজপুর ও শোণিতপুর (অসমীয়া ভাষায় তেজপুর অর্থ রক্তের নগর) নামে পরিচিত হয়ে উঠে।


title: লাভ স্টোরি (১৯৭০-এর চলচ্চিত্র)

text: লাভ স্টোরি () ১৯৭০ সালে মুক্তি প্রাপ্ত একটি আমেরিকান রোমান্টিক নাট্য চলচ্চিত্র। মার্কিন লেখক এরিখ সেগালের একই শিরোনামের উপন্যাস অবলম্বনে নির্মিত এই চলচ্চিত্রটি পরিচালনা করেছেন "আর্থার হিলার" এবং এতে অভিনয় করেছে এ্যলি ম্যাকগ্রো, র্যায়ান অ'নিয়েল, জন মার্লে, র‌্যয মিলান্দ।


title: লাভ স্টোরি (১৯৭০-এর চলচ্চিত্র)

text:
আমেরিকান ফিল্ম ইনস্টিটিউট(এএফআই)-এর করা সর্বকালের সেরা একশ রোমান্টিক চলচ্চিত্রের তালিকায় লাভ স্টোরি স্থান পেয়েছে নবমে। এবং ১৯৭০ সালে সেরা মুল সুর বিভাগে অস্কার পুরস্কার লাভ, এছাড়া আরও ছয়টি বিভগে মনোনয়ন পায়।লাভ স্টোরি ১৯৭০ সালে "সেরা মুল স্কোর' বিভাগে একাডেমি পুরস্কার লাভ করে;
এছাড়া মনোনয়ন পায় আরো ছয়টি বিভাগে:
লাভ স্টোরি সাতটি বিভাগে গোল্ডেন গ্লোব পুরস্কারের জন্য মনোনীত হয় এবং পাঁচটি বিভাগে পুরস্কার লাভ করে;


title: লাভ স্টোরি (১৯৭০-এর চলচ্চিত্র)

text: মনোনয়ন পায় আরো দুটি বিভাগে;


title: ভোপাল-বিলাসপুর এক্সপ্রেস

text: ভোপাল-বিলাসপুর এক্সপ্রেস প্যাসেঞ্জার হল একটি এক্সপ্রেস প্যাসেঞ্জার রেল সেবা যেটা মধ্য প্রদেশের রাজধানী, ভোপাল শহরের ভোপাল জংশন রেলওয়ে স্টেশন থেকে ছত্তিশগড়েরর বিলাসপুর স্টেশন অবধি চলাচল করে। বিলাসপুর প্রথমে মধ্য প্রদেশ এর অংশ ছিল কিন্তু পরবর্তী কালে আলাদা হয়ে এটি নতুন রাজ্য ছত্তিশগড় এর অন্তর্ভুক্ত হয়। এই ট্রেনটি দুটি রাজ্যকে সংযুক্ত করায় এর পরিসেবা যথেষ্ট গুরুত্বপূর্ণ।


title: ভোপাল-বিলাসপুর এক্সপ্রেস

text:
ভোপাল থেকে বিলাসপুর যাওয়ার সময় ট্রেনটি ১৮২৩৫ সংখায় চিহ্নিত করা হয় এবং বিলাসপুর থেকে ভোপাল যাওয়ার পথে এটি ১৮২৩৬ সংখায় চিহ্নিত করা হয়|
ট্রেনটিকে সাধারণত তার গন্তব্য এবং উৎপত্তি শহরের নাম কে সূচিত করে, উভয় পক্ষে বিলাসপুর হিসাবেও উল্লেখ করা হয়|
এই ট্রেনটি উভয় দিক থেকেই দৈনিক চলাচল করে| ট্রেন সংখা ১৮২৩৫ প্রতিদিন ভোপাল জংশন থেকে সকাল ৮ টার সময় প্রস্থান করে এবং ফেরার সময় ট্রেন সংখা ১৮২৩৬ ভোপালের ভোপাল নিশাত্পুরা নামক রেলওয়ে স্টেশন এ বিকেল ৫ টা বেজে ৩০ মিনিটে এসে পৌঁছায়|


title: ভোপাল-বিলাসপুর এক্সপ্রেস

text:
এই ট্রেনটি বীনা-কাটনী রেল রুট এর ওপর চলাচল করে| ট্রেনটি ৬৩ টারও বেশি স্টেশন এ থামে| এই ট্রেনটি শহরের স্টেশন এর সাথে বিভিন্ন গ্রামের রেলওয়ে স্টেশন এও থামে|
প্রধান স্টেশন গুলি হল –
এই ট্রেনটি হল একটি প্যাসেঞ্জার ট্রেন এবং এটিতে কোনো বায়ু নিয়ন্ত্রিত কোচ নেই|
ট্রেন সংখা ১৮২৩৫ ভোপাল - বিলাসপুর এক্সপ্রেস গড়ে ৫৪ কিমি প্রতি ঘন্টার গতিবেগে চলে ভোপাল জংশন থেকে খুরাই রেলওয়ে স্টেশন অবধি| তারপর গ্রামীণ অঞ্চল দিয়ে যাওয়ার সময়, খুরাই সুমরেরি স্টেশন থেকে ছত্তিসগড় এর বিলাসপুর অবধি এটির গতিবেগ কমে হয়ে যায় ৪০ কিমি প্রতি ঘন্টায়|


title: ভোপাল-বিলাসপুর এক্সপ্রেস

text: ট্রেন সংখা ১৮২৩৬ বিলাসপুর – ভোপাল প্যাসেঞ্জার হল পূর্ণ মাত্রায় একটি প্যাসেঞ্জার ট্রেন অতএব স্বাভাবিক ভাবেই বোঝা যায় যে এটির গতিবেগ কম হবে| ট্রেনটি ভোপাল অবধি যাওয়ার সময় রাস্তায় প্রত্যেকটি স্টেশন এ থামে যার দরুন এটির গতিবেগ গড়ে ৩৪ কিমি প্রতি ঘন্টায় থাকে|


title: ভোপাল-বিলাসপুর এক্সপ্রেস

text: এই ট্রেনটি প্রতিদিন পরিচালনা করে এবং দুই শহরের মধ্যে ৭২০ কিলোমিটার এর দুরত্ব ২৩ ঘন্টায় পূর্ণ করে|


title: অ্যানা কেন্ড্রিক

text: অ্যানা কেন্ড্রিক () (জন্মঃ আগস্ট ৯, ১৯৮৫) একজন মার্কিন গায়িকা এবং অভিনেত্রী। ২০০৯ সালে অ্যানা কেন্ড্রিক "আপ ইন দি এয়ার" চলচ্চিত্রে অভিনয় করার পর আন্তর্জাতিক খ্যাতি অর্জন করেন এবং এই চলচ্চিত্রে পার্শ্ব অভিনেত্রী হিসাবে অভিনয়ের জন্য কেন্ড্রিক একাডেমি পুরস্কার, গোল্ডেন গ্লোব পুরস্কার, বাফটা পুরস্কার, এবং স্ক্রিন অ্যাক্টরস গিল্ড পুরস্কারের জন্য মনোনীত হয়েছিলেন।


title: অ্যানা কেন্ড্রিক

text: কেন্ড্রিক ১৯৮৫ সালের ৯ আগস্ট মেইন রাজ্যের পোর্টল্যান্ড শহরে জন্মগ্রহন করেছেন। তার মা, জেনিস (জন্মনাম কোক), একজন হিসাবরক্ষক এবং তার বাবা, কে. কেন্ড্রিক একজন ইতিহাসের শিক্ষক। তার নানা নানীর নাম রনালদ এবং রুথ (নী স্মল) কোক (১৯১৮-২০১১)। তার বড় ভাই, মাইকেল কোক কেন্ড্রিক, একজন অভিনেতা। "লুকিং ফর অ্যান ইকো" চলচ্চিত্রে তার ভাইকে দেখা গিয়েছে। কেন্ড্রিক পোর্টল্যান্ড শহরে ডিরিং হাই স্কুলে পড়াশুনা করেছেন।


title: অ্যানা কেন্ড্রিক

text: কেন্দ্রিক শিশুশিল্পী হিসাবে তার কর্মজীবন শুরু করেন। তিনি নিউ ইয়র্ক সিটি থিয়েটারের একটি মঞ্চনাটকের জন্য অডিশন দেন। ১২ বছর বয়সে তিনি ১৯৯৮ সালের ব্রডওয়ে থিয়েটারের সঙ্গীতধর্মী "হাই সোসাইটি" মঞ্চনাটকে পার্শ্ব চরিত্রে অভিনয় করেন। তিনি দিনাহ লর্ড চরিত্রে তার অভিনয়ের জন্য থিয়েটার ওয়ার্ল্ড পুরস্কার লাভ করেন, পাশাপাশি সঙ্গীতধর্মী নাটকের অভিনেত্রী হিসেবে ড্রামা ডেস্ক পুরস্কার এবং টনি পুরস্কার এর মনোনয়ন লাভ করেন। ২০০৩ সালে তিনি স্টিভেন সান্ডহাইম নির্দেশিত নিউইয়র্ক সিটি অপেরার সঙ্গীতধর্মী "আ লিটল নাইট মিউজিক" মঞ্চনাটকে পার্শ্ব ভূমিকায় অভিনয় করেন।


title: অ্যানা কেন্ড্রিক

text: কেন্ড্রিক সঙ্গীতধর্মী-হাস্যরসাত্মক "ক্যাম্প" দিয়ে চলচ্চিত্রে আত্মপ্রকাশ করেন। ফ্রিটজি ওয়াগনার চরিত্রে তার অভিনয় সেরা নবাগত অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করে। পরে তিনি ২০০৭ সালে "রকেট সায়েন্স" ছবিতে একজন উচ্চাভিলাষী স্কুলে পড়ুয়া বিতর্ককারী চরিত্রে অভিনয় করেন। যার জন্য তিনি সেরা পার্শ্ব অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করেন।


title: অ্যানা কেন্ড্রিক

text: কেন্ড্রিক ২০০৮ সালে স্টেফিনি মেয়েরের একই নামের উপন্যাস অবলম্বনে নির্মিত ফ্যান্টাসি রোম্যান্স "টোয়ালাইটের" জন্য খ্যাতি অর্জন করেন। ছবিটি বক্স অফিসে ব্লকবাস্টার হয়ে ওঠে। কেন্ড্রিক ছবিটির কেন্দ্রীয় চরিত্র বেলা সোয়ানের কাছের বন্ধু জেসিকা স্ট্যানলি চরিত্রে অভিনয় করেন। ২০০৯ সালে তিনি কমেডি "দ্য মার্ক পেজ এক্সপেরিয়েন্স" ছবিতে অভিনয় করেন।অপরাধ থ্রিলারধর্মী এই ছবিতে তিনি প্রথম কেন্দ্রীয় চরিত্রে অভিনয় করেন এবং "" ছবিতে পুনরায় জেসিকা স্ট্যানলি চরিত্রে অভিনয় করেন।


title: অ্যানা কেন্ড্রিক

text: এরপর তিনি জেসন রেইটম্যানের পরিচালনায় জর্জ ক্লুনির সাথে "আপ ইন দি এয়ার" (২০০৯) ছবিতে অভিনয় করেন। সমালোচকেরা একজন উচ্চাভিলাষী কলেজ স্নাতক চরিত্রে তার অভিনয়ের প্রশংসা করে। তাদের ভাষ্যমতে তার চরিত্রটি ছিল "মজার এবং স্পর্শকাতর" এবং বলেন "তিনি যে সকল দৃশ্যে ছিলেন তা ঠিকভাবেই করেছেন।" এই ছবিতে অভিনয়ের জন্য তিনি একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার এবং বাফটা পুরস্কারসহ বিভিন্ন পুরস্কার অনুষ্ঠানে শ্রেষ্ঠ পার্শ্ব অভিনেত্রীর পুরস্কারের জন্য মনোনীত হন।


title: ২০১৪-১৫ শ্রীলঙ্কায় নেপাল বনাম হংকং ক্রিকেট দল

text: হংকং ও নেপাল ২০১৪ সালের নভেম্বর ও ডিসেম্বর মাসে শ্রীলঙ্কা সফর করে। সিরিজটি শ্রীলঙ্কা ক্রিকেট আয়োজন করে, যা এসিসির টেস্টখেলুড়েবিহীন সদস্য দেশগুলিকে লাভবান করতে এশিয়ান ক্রিকেট কাউন্সিল-এর কর্মসূচির অংশ ছিল।


text: সিরিজটিতে দল দুটির মধ্যে তিনটি টুয়েন্টি২০ আন্তর্জাতিক এবং একটি লিস্ট এ ক্রিকেট ম্যাচ এবং শ্রীলঙ্কা ক্রিকেট সম্মিলিত একাদশের সাথে দল দুটির দুটি করে মোট চারটি তিন-দিনের ম্যাচ, ডাম্বুলা ও ওয়েলাগেদারাতে অনুষ্ঠিত হবার কথা ছিল। কিন্তু ডাম্বুলায় নিয়মিত বৃষ্টি কারণে, টি২০আই সিরিজ সংক্ষিপ্ত করা হয় এবং এক ম্যাচের সিরিজে পুনঃনির্ধারিত করা হয়, এবং লিস্ট এ ম্যাচ একটি দিন আগে সরিয়ে নেয়া হয়, দুটি ম্যাচই কলম্বোতে খেলার জন্য নির্ধারণ করা হয়। টি২০আই সিরিজে হংকং জয়লাভ করে।


title: জোনাহ হিল

text: জোনাহ হিল ফেল্ডস্টিন (জন্ম ডিসেম্বের ২০, ১৯৮৩,) যিনি জোনাহ হিল নামে বেশি পরিচিত, একজন মার্কিন অভিনেতা, প্রযোজক, লেখক এবং কৌতুকাভিনেতা। তিনি "মানিবল" এবং "দ্য উলফ অফ ওয়ালস্ট্রিট" চলচ্চিত্রে অভিনয়ের জন্য দুইবার একাডেমি পুরস্কারের জন্য মনোনীত হয়েছিলেন। হিল "এক্সেপ্টেড"(২০০৬), "সুপারব্যাড" (২০০৭), "নকড আপ" (২০০৭), "ফানি পিপল" (২০০৯), "গেট হিম টু দ্য গ্রীক" (২০১০), "২১ জাম্প স্ট্রিট" (২০১২), "ডিস ইজ দ্য এন্ড" (২০১৩) এবং "২২ জাম্প স্ট্রিট" (২০১৪) চলচ্চিত্রে অভিনয়ের জন্য পরিচিত।


title: জোনাহ হিল

text: হিল জন্মগ্রহণ করেছেন লস অ্যাঞ্জেলেসে। তার মা, স্যারন লীন, একজন পোশাক নকশাকার এবং ফ্যাশন স্টাইলিস্ট এবং তার বাবা রিচার্ড ফেল্ডস্টিন গান্স ন' রসেস ব্যান্ডের সফর হিসাবরক্ষণ। হিলের ভাই তার থেকে ছয় বছর বড় এবং তার নাম জর্ডান ফেল্ডস্টিন এবং তার বোন হিলের থেকে দশ বছরের ছোট। হিল একজন ইহুদি


title: আলতাব আলী

text: আলতাব আলী (১৯৫৩– ৪ মে ১৯৭৮) একজন বাংলাদেশী নাগরিক ছিলেন, যিনি ১৯৭৮ খ্রিষ্টাব্দে ইংল্যান্ডে বর্ণবিদ্বেষীদের হামলায় নিহত হয়েছিলন। আলতাব আলী বাড়ি বাংলাদেশের সিলেট জেলায় ছিল। পেশায় তিনি একজন বস্ত্র শ্রমিক ছিলেন।


title: আলতাব আলী

text: ১৯৭৮ সালের ৪ঠা মে বৃহস্পতি বার, সন্ধ্যা অণুমানিক ৭.৪০ মিনিট কাজ শেষে রাতে বাসস্থানে ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। তার মৃত্যুর পর লন্ডনের বাঙালি সম্প্রদায় বর্ণবাদবিরোধী প্রতিবাদে নামেন। এসময় বাঙ্গালিদের সাথে লন্ডনে বসবাসকারী আফ্রিকান এবং এশীয়রা প্রতিবাদে যোগ দেন। ফলে অল্পদিনের মধ্যেই আন্দোলন মারাত্মক আকার ধারণ করে। প্রশাসনের তরফে আলতাব আলীর তিন হত্যাকারীদের গ্রেপ্তার করা হয়। বিচারের পরে আদালত ১৯৭৯ সালের জানুয়ারি মাসে এদের একজনকে ছুরিকাঘাতের জন্যে সাত বছরের জেল এবং বাকি দুইজনকে সাহায্য করার জন্যে তিন বছর করে জেল দেয়। পরে ১৯৯৮ সালে আলতাব আলীর প্রতি শ্রদ্ধা জানিয়ে সেন্ট মেরী পার্ক যেখানে আলতাব আলীকে খুন করা হয়েছিল তাকে আনুষ্ঠানিকভাবে আলতাব আলী পার্ক হিসেবে নামান্তর করা হয়।> এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।


title: মানযিলা পলা উদ্দিন

text: মানযিলা পলা উদ্দিন (ইংরেজি Manzila Pola Uddin, Baroness Uddin) (জন্ম- ১৭ জুলাই, ১৯৫৯) একজন ব্রিটিশ রাজনীতিবিদ ছিলেন। তিনি তৎকালীন পূর্ব পাকিস্তানের রাজশাহী জেলায় জন্মগ্রহন করেন। তিনি বিলেতের রাজনীতি এবং কমিউনিটির সাথে অতপ্রেত ভাবে জড়িত। তিনি প্রথম কোন মুসলমান এবং একই সাথে বাঙ্গালী যিনি ব্রিটেনের পার্লামেন্টের লর্ডস হবার গৌরব অর্জন করেছিলেন। তবে দুর্নীতির দায়ে ২০১০ থেকে ২০১২ সাল পর্যন্ত তার সদস্য পদ বাতিল করে দেয়া হয়।


title: মানযিলা পলা উদ্দিন

text: তিনি ১৯৭৩ সালে মাত্র ১৩ বছর বয়সে পরিবারের সাথে লন্ডনে আসেন। তিনি লন্ডনের ইষ্ট হামের Plashet বিদ্যালয়ে লেখা পড়া শুরু করেন এবং পরে নর্থ লন্ডন বিশ্ববিদ্যালয় থেকে সামাজিক উন্নয়ন বিভাগ থেকে ডিপ্লোমা শেষ করেন।


title: মানযিলা পলা উদ্দিন

text: সত্তরের দশকের শেষের দিক থেকেই তিনি মুলত বিলেতের সামাজিক এবং রাজনৈতিক বিভিন্ন ক্ষেত্রে নিজেকে জড়াতে থাকেন। এরই ধারাবাহিকতায় তিনি আসির দশকে তিনি Youth and Community worker (YWCA) এর সাথে যুক্ত হন। পরে তিনি Tower Hamlets Social Services এর একজন কর্মী হিসাবে বেশ সুনাম অর্জন করেন। একই দশকের শেষের দিকে তিনি Tower Hamlets Women's Health Project এর ব্যাবস্থাপক পরিচালক হিসাবে দায়িত্ব পালন করেন। ১৯৮৮ সালে তিনি নিউহাম সামাজিক উন্নয়ন সংস্থার সাথে যুক্ত হন। ১৯৯০ সালে তিনি প্রথম কোন বাঙালি হিসাবে লেবার পার্টি থেকে the London Borough of Tower Hamlets অঞ্চলের কাউন্সিলর নির্বাচিত হন। তিনি সফলতার সাথে দুই বছর দায়িত্ব পালন করেন। পরে ১৯৯৪ থেকে ১৯৯৬ সাল পর্যন্ত সফলতার সাথে লন্ডনের টাওয়ার হ্যামলেটের নির্বাহী প্রধান হিসাবে দায়িত্ব পালন করেন।


title: মানযিলা পলা উদ্দিন

text: ১৯৯৭ সালে তিনি Bethnal Green and Bow constituency এর জন্যে আবেদন করেন কিন্তু মনোনয়ন পেতে ব্যার্থ হন। তবে ১৯৯৮ সালের ১৮ জুলাই তিনি বিলেতের পার্লামেন্টের হাউজ অব লর্ডসে প্রথম কোন মুসলমান, প্রথম কোন বাঙালি লর্ডস হিসাবে নিযুক্ত হন। যা সেখানকার বাঙালি কমিউনিটিতে আলোড়ন সৃষ্টি করে। তৎকালীন সময়ে তিনি হাউজ অব লর্ডসে সর্ব কনিষ্ঠ কোন লর্ডস ছিলেন। তাঁকে হাউজ অব লর্ডসে আমন্ত্রন জানানু হলে তিনি আল্লাহর নামে শপত নিয়ে দায়িত্ব গ্রহণ করেন। একজন লর্ডস হিসাবে তিনি স্থানীয়, জাতীয় ও আন্তর্জাতিক পর্যায়ে পরিচিতি লাভ করেন।


title: মানযিলা পলা উদ্দিন

text: ১৯৯৯ সালে তিনি বিলেতের মাটিতে এশিয়ান মহিলাদের উন্নয়নের লক্ষে জাগোনারী নামে একটি সংস্থা তৈরি করেন। যা থাকে স্থানীয় ভাবে আরও বেশি পরিচিত করে তুলে।


title: মানযিলা পলা উদ্দিন

text: ২০০৫ সালে তিনি তৎকালীন প্রধানমন্ত্রী টনি ব্লেয়ার কর্তৃক সন্ত্রাসি কর্মকাণ্ডের বিরুদ্ধে প্রচারনার জন্যে নিযুক্ত হন। তবে ২০০৬ সালের আগস্ট মাসে তিনি টনি ব্লেয়ারের মধ্যপ্রাচ্য নীতির বিরুদ্ধে খলা চিটি লেখেন যাতে আরও কয়েকজন মুসলমান সংসদ সদস্য সাক্ষর করেন। যা তাঁকে বেশ সমালোচিত করে। তবে সেখানকার মুসলমান কমিউনিটি ব্যাপারটা ইতিবাচক হিসাবেই দেখে ছিলেন।


title: মানযিলা পলা উদ্দিন

text: ২০০৯ সালের মে মাসে The Sunday Times পত্রিকা তার দুর্নীতি নিয়ে বেশ কিছু সংবাদ ছাপালে আবারও তিনি সংবাদের শিরোনাম হন। পত্রিকাটি অভিযোগ করে তিনি ব্যয় বাবত সরকারের কাছ থেকে অস্বাভাবিক আর্থিক সাহায্য নিচ্ছেন যা বে আইনি। যদিও তিনি তা অস্বীকার করেন। ২০০৯ সালের ২৩ নভেম্বর মামলাটি পুলিশ গ্রহণ করলে তার দুর্নীতির ব্যাপারে তদন্ত শুরু করে পুলিশ। এসময় দি ডেইলি টেলিগ্রাফ পত্রিকাটি প্রতিবেদন করে তিনি পুলিশকে তদন্তের ব্যাপারে অসহযোগিতা করছেন। পরে তদন্তে অভিযোগ প্রমানিত হলে ২০১০ সালের ১৮ অক্টোবর হাউজ অব লর্ডস থেকে তাঁকে ২০১২ সাল পর্যন্ত প্রত্যাহার করে নেয়া হয়। এবং জানিয়ে দেয়া হয় দুর্নীতি করে তিনি যে ১২৫,৩৪৯ পাউন্ড নিয়েছেন তা অবশ্যই ফিরত দিতে হবে। তবে তিনি তা দিতে অস্বীকার করে হাউজ অব লর্ডসে ফিরত আসার চেষ্টা করলে প্রবল বাঁধার সম্মুখিন হন। পরে ২০১২ সালে তিনি ১২৪,০০০ পাউণ্ড ফেরত দিলে তাঁকে আবার পদ ফিরিয়ে দেয়া হয়।


title: মানযিলা পলা উদ্দিন

text: তার শ্বশুর বাড়ি সিলেট জেলার ছাতকে। ডেইলি সানডে টাইমস পত্রিকা অভিযোগ করে তিনি তার শ্বশুর বাড়িতে ১৪০,০০০ পাউন্ড ব্যায়ে যে বাড়ি নির্মাণ করেছেন তা দুর্নীতির মাধ্যমে সংগ্রহ করেছেন। তবে তিনি তা প্রথমেই অস্বীকার করেন।


title: মানযিলা পলা উদ্দিন

text: ব্যক্তিগত জীবনে তিনি চার ছেলে এবং এক মেয়ের মাতা।


title: লোয়ের মনা বানর

text: লোয়ের মনা বানর (), (বৈজ্ঞানিক নাম: "Cercopithecus lowei") হচ্ছে সারকোপিথিসিডি পরিবারের পুরনো দুনিয়ার বানরের একটি প্রজাতি। এই প্রজাতির বানর আইভরি কোস্ট ও ঘানায় দেখা যায়। অতীতে এটিকে ক্যাম্পবেলের মনা বানরের ("C. campbelli") একটি উপপ্রজাতি হিসেবে শ্রেণীকরণ করা হতো।


title: গুহা

text: গুহা হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। "স্পেলিওলজি" বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরণের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।


title: শিল্পকলার ইতিহাস

text: শিল্পকলার ইতিহাস হল বিভিন্ন বিজ্ঞান ও শিল্পের একটি বহুশাস্ত্রীয় শাখা। এর উদ্দেশ্য হল সময়ের নিরিখে শিল্পের নৈর্ব্যক্তিক মূল্যায়ন, বিভিন্ন সংস্কৃতির শ্রেণীকরণ ও আলোচনার সুবিধার্থে যুগ বিভাগ। শিল্পের ইতিহাসের ধারাবাহিক চর্চা পাশ্চাত্যে প্রথম শুরু হয় রেনেসাঁস-এর সময়ে, এবং তখন এই সদ্যোজাত শাস্ত্রটির উপজীব্য বিষয় ছিল কেবল পাশ্চাত্য শিল্প। সময়ের সাথে সাথে বিশ্বের বিভিন্ন সভ্যতার শিল্পকলার যথাযথ বিশ্লেষণ শুরু হয়েছে, আর প্রতিটি সভ্যতার শিল্পকে শুধুমাত্র পাশ্চাত্য মাপকাঠিতে বিচার না করে তাদের স্ব-মূল্যায়নের স্বীকৃতিও দেওয়া হয়েছে।


title: শিল্পকলার ইতিহাস

text: বর্তমানে শিল্পকলার বিশ্বব্যাপী চর্চা, প্রসার ও সংরক্ষণ সম্ভব হয়েছে। বিংশ শতাব্দী জুড়ে ব্যক্তিগত ও সরকারি উদ্যোগে প্রতিষ্ঠিত শিল্প জাদুঘর, শিল্প প্রদর্শনশালা প্রভৃতি নির্মিত হয়েছে। এই সমস্ত স্থানে বিভিন্ন প্রকার শিল্পকীর্তির বিশ্লেষণ ও নথিবদ্ধকরণের পাশাপাশি জনসাধারণের উপভোগের স্বার্থে শিল্প প্রদর্শনীরও ব্যবস্থা করা হয়। গণমাধ্যমের উদ্ভব ও অগ্রগতি শিল্পকলার চর্চা ও বিস্তারের ক্ষেত্রে প্রভূত সহায়তা করছে। হুইটনি দ্বিবার্ষিক, সাও পাওলোর দ্বিবার্ষিক, ভেনিসের দ্বিবার্ষিক এবং কাসেলে অনুষ্ঠিত ডকুমেন্টা প্রভৃতির মাধ্যমে শিল্পের নিত্য নতুন ভঙ্গী ও ঐতিহ্যের বিকাশ সম্ভব হয়েছে। বিভিন্ন জাতীয় ও আন্তর্জাতিক পুরস্কার প্রচলনের মাধ্যমে শিল্পকলায় উৎসাহ প্রদান শুরু হয়েছে। ইউনেস্কোর মত সংস্থাও বিশ্ব ঐতিহ্যবাহী স্থানের তালিকা প্রস্তুতির মাধ্যমে পৃথিবীর প্রধান প্রধান সৌধ ও স্মারক প্রভৃতির সংরক্ষণে এগিয়ে এসেছে।


title: হোনার

text: হোনার মুজিকিনস্ট্রুমেনটে গেএমবেহা উন্ড কো কেজি হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে।


title: হোনার

text: মাটিয়াস হোনার প্রারম্ভিক জীবনে একজন ঘড়ি মেরামতকারী ("উয়রমাখার") হলেও ১৮৫৭ সালে তাঁর স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন। খুব শীঘ্রই তাঁর হারমোনিকা জনপ্রিয় হয়ে ওঠে এবং তাঁর জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তাঁর পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন।


title: হোনার

text: শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন।


title: কৃষ্ণ চন্দ্রন

text: কৃষ্ণ চন্দ্রন (জন্ম: ২৪ আগস্ট, ১৯৮৪) ভারতের কোলেনগদে এলাকায় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য কৃষ্ণ মূলতঃ ডানহাতি ব্যাটসম্যান।


title: কৃষ্ণ চন্দ্রন

text: ২ মে, ২০১৪ তারিখে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। নভেম্বর, ২০১৪ তারিখ পর্যন্ত তিনি সর্বমোট তিনটি একদিনের আন্তর্জাতিকে অংশগ্রহণ করেছেন।


title: ২০১৪-১৫ অস্ট্রেলিয়ায় কার্লটন মিড ত্রি-দেশীয় সিরিজ

text: ২০১৫ কার্লটন মিড ত্রি-দেশীয় সিরিজ একদিনের আন্তর্জাতিক ক্রিকেট প্রতিযোগিতা হিসেবে অস্ট্রেলিয়ায় অনুষ্ঠিত হয়। অস্ট্রেলিয়া, ইংল্যান্ড ও ভারত দল এই ত্রি-দেশীয় সিরিজে অংশ নেয়। ২০১৫ ক্রিকেট বিশ্বকাপ প্রতিযোগিতার ফলে অস্ট্রেলিয়ায় পূর্বে অনুষ্ঠিত ত্রি-দেশীয় প্রতিযোগিতার ন্যায় এ প্রতিযোগিতাটি সম্পন্ন হয়নি। দলগুলো কেবলমাত্র দুইবার একে-অপরের বিপক্ষে অংশ নেয়।


text: ২য় খেলায় ধীরগতিতে ওভার করার ফলে অস্ট্রেলীয় অধিনায়ক জর্জ বেইলিকে এক খেলার জন্য নিষেধাজ্ঞা প্রদান করা হয়। হোবার্টে অনুষ্ঠিত ৪র্থ খেলায় স্টিভ স্মিথ অধিনায়কত্ব করেন।


text: পয়েন্ট পদ্ধতি:


text: প্রতিযোগিতায় দলসমূহের পয়েন্ট সমান হলে চূড়ান্ত খেলায় অংশগ্রহণের জন্য নিম্নবর্ণিত বিষয়াবলী অনুসরণ করা হবে:


text: খেলায় ফলাফল না এলে রান রেট প্রযোজ্য হবে না।


text: উৎস:


title: বেনেডিক্ট কাম্বারব্যাচ

text: বেনেডিক্ট টিমোথি কার্লটন কাম্বারব্যাচ () CBE (জন্ম ১৯ জুলাই ১৯৭৬) একজন ইংরেজ অভিনেতা ও প্রযোজক যিনি চলচ্চিত্র, টেলিভিশন, নাট্যমঞ্চে ও বেতারে অভিনয় করেছেন। তিনি ইংরেজ অভিনেতা টিমোথি কার্লটন ও ওয়ান্ডা ভেনথাম এর পুত্র। ম্যানচেস্টার বিশ্ববিদ্যালয় থেকে স্নাতক ডিগ্রী লাভ করে, তিনি লন্ডন সঙ্গীত ও নাট্যকলা একাডেমিতে চিরায়ত অভিনয় প্রশিক্ষনে যোগ দেন ও সেখান থেকে স্নাতকোত্তর ডিগ্রী লাভ করেন। ২০০১ সালে তিনি সর্বপ্রথম লন্ডনে রিজেন্ট পার্কস্থ ওপেন এয়ার থিয়েটারে "লাভ'স লেবার'স লস্ট", "এ মিডসামার নাইট'স ড্রিম" ও ২০০২ সালে "রোমিও অ্যান্ড জুলিয়েট" নাটকের মঞ্চায়নে অভিনয় করেন। ২০০৫ সালে তিনি রিচার্ড আয়ার এর হেডা গ্যাবলার নাটকে জর্জ টেসম্যান চরিত্রে অভিনয় করেন। এরপর রয়েল ন্যাশনাল থিয়েটারে"আফটার দ্য ড্যান্স" (২০১০) ও "ফ্রাঙ্কেনস্টাইন" (২০১১) নাটকে অভিনয় করেছেন।


title: বেনেডিক্ট কাম্বারব্যাচ

text: কাম্বারব্যাচ প্রথমদিকে "হার্টবিট" (২০০০), "সাইলেন্ট উইটনেস" (২০০২) এবং "ফোরটিসামথিং" (২০০৩) ইত্যাদি টেলিভিশন চলচ্চিত্রে অভিনয় করে আলোচিত হন। এরপর স্টিফেন হকিং এর জীবনী নিয়ে নির্মিত টেলিভিশন চলচ্চিত্র "হকিং" (২০০৪) এ হকিং এর চরিত্রে অভিনয় করেন। ২০১০ সালে আর্থার কোনান ডয়েল এর উপন্যাস অবলম্বনে নির্মিত "শার্লক" টেলিভিশন ধারাবাহিকে শার্লক হোমস এর চরিত্রে অভিনয় করেন। এর মাধ্যমে তিনি বিশ্বজুড়ে ব্যাপক আলোচিত হন। এছাড়াও তিনি টম স্টপার্ড এর উপন্যাস অবলম্বনে নির্মিত "প্যারেড'স এন্ড" (২০১২) টেলিভিশন ধারাবাহিকে অভিনয় করেন ও "দি সিম্পসনস" (২০১৩) এনিমেশন ধারাবাহিকে ব্রিটিশ প্রধানমন্ত্রী ও সেভেরাস স্নেপ চরিত্রের জন্য কন্ঠ দেন।


title: বেনেডিক্ট কাম্বারব্যাচ

text: ২০০৩ সালে "টু কিল আ কিং" চলচ্চিত্রের মাধ্যমে কাম্বারব্যাচ প্রথম চলচ্চিত্র জগতে প্রবেশ করেন। এরপরে তিনি "অ্যাটনমেন্ট" (২০০৭), "টিঙ্কার টেইলর সোলজার স্পাই" (২০১১), "ওয়ার হাউজ" (২০১১) চলচ্চিত্রে আবির্ভূত হন। তিনি ২০০৬ সালের "অ্যাামেজিং গ্রেস" চলচ্চিত্রে উইলিয়াম পিট দ্য ইয়ংগার এর ভুমিকায় ও ২০১৩ সালে "স্টার ট্রেক ইনটু ডার্কনেস" চলচ্চিত্রে "খান" এর ভূমিকায়, "টুয়েলভ ইয়ার্স আ স্লেইভ" এ "উইলিয়াম প্রিন্স ফোর্ড", "দি ফিফথ এস্টেট" চলচ্চিত্রে "জুলিয়ান অ্যাস্যাঞ্জ" ও ২০১৪ সালের "দি ইমিটেশন গেইম" চলচ্চিত্রে "অ্যালান টুরিং" এর ভূমিকায় অভিনয় করেন। এছাড়া, ২০১২ -২০১৪ সালে "দ্য হবিট "চলচ্চিত্র ত্রয়ীর দুটিতে স্মাগ ও সোউরন চরিত্রের জন্য কন্ঠ দেন।


title: বেনেডিক্ট কাম্বারব্যাচ

text: কাম্বারব্যাচ ১৯৭৬ সালের ১৯ জুলাই লন্ডনের হ্যামারস্মিথ শহরস্থ কুইন চার্লোট'স হসপিটালে জন্মগ্রহণ করেন। তার বাবা অভিনেতা টিমোথি কার্লটন (পুরো নাম টিমোথি কার্লটোন কংডন কাম্বারব্যাচ) ও মা ওয়ান্ডা ভেনথাম। তার ছেলেবেলা কাটে রাজসিক কেনসিংটন এবং চেলসি শহরে। ট্রেসি পিকক নামে তার একজন সৎবোন রয়েছে। তার ঠাকুরদাদা, হেনরি কার্লটন কাম্বারব্যাচ ছিলেন একজন নৌ কর্মকর্তা। তিনি ১ম ও ২য় বিশ্বযুদ্ধের সময় সাবমেরিন অফিসার হিসেবে দায়িত্ব পালন করেন। তিনি লন্ডন হাই সোসাইটির একজন বিশিষ্ট ব্যক্তিত্ব হিসেবওে পরিচিত ছিলেন। কাম্বারব্যাচের প্রপিতামহ, হেনরি আরনল্ড কাম্বারব্যাচ CMG, তুরস্ক ও লেবাননে রাণী ভিক্টোরিয়া র রাজকীয় দূত হিসেবে নিয়োজিত ছিলেন।


title: বেনেডিক্ট কাম্বারব্যাচ

text: কাম্বারব্যাচ আট বছর বয়সে বোর্ডিং স্কুলে ভর্তি হন। তিনি পশ্চিম সাসেক্সে অবস্থিত ব্রাম্বলটাই স্কুলে পড়াশুনা করেন। পরবর্তীতে লন্ডনের সবচেয়ে ব্যয়বহুল আর ঐতিহাসিক হ্যারো স্কুলে পড়তে যান।


title: বেনেডিক্ট কাম্বারব্যাচ

text:
হ্যারো স্কুলে পড়াশুনা শেষে কাম্বারব্যাচ কিছু সময় ভারত এর দার্জিলিং এ একটি তিব্বতী বৌদ্ধ আশ্রমে স্বেচ্ছাসেবী ইংরেজী ভাষার শিক্ষক হিসেবে যোগ দেন। লন্ডন ফিরে এসে তিনি ম্যানচেস্টার বিশ্ববিদ্যালয়ে নাট্যকলাতে ভর্তি হন।
সেখান থেকে স্নাতক শেষে তিনি "লন্ডন সঙ্গীত ও নাট্যকলা একাডেমি" তে চিরায়ত অভিনয় প্রশিক্ষনে যোগ দেন ও সেখান থেকে স্নাতকোত্তর ডিগ্রী লাভ করেন।


title: বেনেডিক্ট কাম্বারব্যাচ

text: কাম্বারব্যাচের পেশাদার অভিনয় জীবন শুরু হয় মঞ্চ-নাটকের মাধ্যমে। ২০০১ সাল থেকে তিনি বিভিন্ন মঞ্চনাটকে প্রধাণ চরিত্রতে নিয়মিত অভিনয় শুরু করেন। রিজেন্টস পার্ক'স্থ ওপেন এয়ার থিয়েটার, আলমেইদা থিয়েটার, রয়্যাল কোর্ট থিয়েটার কিংবা রয়্যাল ন্যাশনাল থিয়েটারসহ লন্ডনের প্রায় সব নামী-দামী থিয়েটারই তার পদচারণায় মুখর হয়েছে। ২০০৫ সালে তিনি "হেডা গ্যাবলার" নাটকে জর্জ টেসম্যান চরিত্রে অভিনয়ের জন্য সেরা পার্শ্ব চরিত্রে অভিনেতা হিসেবে অলিভিয়ার পুরস্কারের জন্য মনোনীত হন।


title: বেনেডিক্ট কাম্বারব্যাচ

text: ২০১০ এর জুনে রয়্যাল ন্যাশনাল থিয়েটারে তিনি থিয়া শ্যারক এর পরিচালনায় টেরেন্স রাটিগান এর "আফটার দ্য ড্যান্স" নাটকে অভিনয় করেন। এ নাটকটি "বেস্ট রিভাইভাল" সহ চারটি অলিভিয়ার পুরস্কার জেতে।


title: বেনেডিক্ট কাম্বারব্যাচ

text: একই বছরের ১৪ নভেম্বর, কাম্বারব্যাচ লন্ডনের ওল্ড ভিক্টোরিয়ান থিয়েটারে ড্যানি বয়েল এর "দি চিলড্রেন'স মনোলোগাস" নাটকে অভিনয় করেন, যেটি একটি চ্যারিটি ইভেন্টে প্রদর্শিত হয়। ড্রামাটিক নীড নামের একটি ব্রিটিশ দাতব্য প্রতিষ্ঠান এই নাটকের প্রযোজনা করে।


title: বেনেডিক্ট কাম্বারব্যাচ

text: ২০১১ এর ফেব্রুয়ারীতে রয়েল ন্যাশনাল থিয়েটারে কাম্বারব্যাচ, জনি লি মিলার সাথে ভিক্টর ফ্রাঙ্কেনস্টাইন ও সৃষ্টির চরিত্রে অভিনয় করেন। মেরি শ্যালির ফ্রাঙ্কেনস্টাইন উপন্যাস অবলমনে ড্যানি বয়েল এ মঞ্চনাটকের পরিচালনা করেন। মার্চে, ন্যাশনাল থিয়েটার লাইভ এর উদ্যোগে নাটকটি প্রেক্ষাগৃহে প্রদর্শিত হয়। . ফ্রাঙ্কেনস্টাইনে অভিনয়ের জন্য তিনি লরেন্স অলিভার পুরস্কার জিতে নেন যা মঞ্চে অভিনয়ের ক্ষেত্রে লন্ডনের সবচেয়ে বড় পুরস্কার। ফ্রাঙ্কেনস্টাইনের জন্য তিনি ইভিনিং স্ট্যান্ডার্ড পুরস্কার ও ক্রিটিক সার্কেল থিয়েটারও পুরস্কার লাভ করেন। এ তিনটি পুরস্কারের মাধ্যমে তিনি ২০১১ সালের "লন্ডনের মঞ্চ নাটকের মুকুটত্রয়ী" লাভের সম্মাননা অর্জন করেন।


title: বেনেডিক্ট কাম্বারব্যাচ

text: কাম্বারব্যাচের ছোট পর্দায় আগমন ঘটে  "হার্টবিট" (২০০০,২০০৪) নামের একটি টেলিভিশন ধারাবাহিকেে অতিথি চরিত্রে অভিনয়ের মাধ্যমে। এছাড়া, তার অভিনীত ছোটপর্দায় প্রথমদিকের ধারাবাহিক গুলোর মধ্যে "টিপিং দ্য ভেলভেট "(২০০২), "ক্যামব্রিজ স্পাইস" (২০০৩) ও "ফোরটিসামথিং" (২০০৩) উল্লেখযোগ্য। ২০০৪ সালে ব্রিটিশ বিজ্ঞানী স্টিফেন হকিংয়ের প্রথম দিককার জীবন নিয়ে নির্মিত টেলিভিশন চলচ্চিত্র “হকিং” এ কাম্বারব্যাচ হকিং এর ভূমিকায় অভিনয় করেন। এটিই তার ছোট পর্দায় প্রথম কেন্দ্রীয় চরিত্রে অভিনয়। “"হকিং"”য়ে অভিনয়ের পূর্বে নিজেকে প্রস্তুত করার জন্য বেনেডিক্ট দুবার স্টিফেন হকিংয়ের সাথে সাক্ষাৎ করেছিলেন। এই চলচ্চিত্রের জন্য সেরা অভিনেতা হিসেবে ব্রিটিশ একাডেমী টেলিভিশন অ্যাওয়ার্ড এর জন্য মনোনীত হন ও মন্টে-কার্লো টেলিভিশন চলচ্চিত্র উৎসবে সেরা অভিনেতা হিসেবে পুরস্কার জিতে নেন। পরবর্তীতে "কিওরিওসিটি "নামের একটি টেলিভিশন ধারাবাহিকে প্রথম পর্বে হকিং এর চরিত্রে কন্ঠ দেন। তিনি বিবিসি নির্মিত "ডানকার্ক "নামের একটি ধারাবাহিকেও অভিনয় করেন লেফটেন্যান্ট জিমি ল্যাংলের ভূমিকায়।


title: বেনেডিক্ট কাম্বারব্যাচ

text: ২০০৫ এ কাম্বারব্যাচ ইংরেজ ঔপন্যাসিক উইলিয়াম গোল্ডিং এর "টু দ্য এন্ডস অফ দ্য আর্থ" ত্রয়ী অবলম্বনে একই নামে বিবিসি নির্মিত তিন পর্বের ধারাবাহিকে প্রধান চরিত্র "এডমন্ড ট্যালবট" এর ভূমিকায় অভিনয় করেন। দক্ষিণ আফ্রিকাতে এই ধারাবাহিকের চিত্রগ্রহণের সময় তারা ওই অঞ্চলের একটি গাড়ি অপহরণকারীদের হামলার শিকার হন। কাম্বারব্যাচ ও তার দুজন সহঅভিনেতাকে বন্দুকের মুখে বেঁধে নিয়ে যাওয়া হয়। অবশ্য পরে, মাঝরাতে এক বিরানভূমিতে এনে তাদের ছেড়ে দেয়া হয়।


title: বেনেডিক্ট কাম্বারব্যাচ

text: ২০০৮ এ, কাম্বারব্যাচ "দ্য লাস্ট এনিমি" নামের আরেকটি বিবিসি টেলিভিশন ধারাবাহিকে মূখ্য ভূমিকায় অভিনয় করেন। এর মাধ্যমে তিনি সেরা অভিনেতা হিসেবে স্যাটেলাইট পুরষ্কারের জন্য মনোনয়ন পান। ২০০৯ সালে "মার্পল: মার্ডার ইজ ইজি" ধারাবাহিকে অভিনয় করেন। সেবছর তিনি আন্দ্রিয়া লেভির "স্মল আইল্যান্ড" উপন্যাস অবলম্বনে নির্মিত বিবিসির টেলিভিশন চলচ্চিত্রে বার্নার্ড চরিত্রে অভিনয়ের জন্য সেরা পার্শ্ব অভিনেতা হিসেবে ব্রিটিশ একাডেমী টেলিভিশন পুরস্কারের জন্য মনোনীত হন।


title: বেনেডিক্ট কাম্বারব্যাচ

text: ২০১০ এ, ফরাসী চিত্রকর ভ্যান গগের জীবন নিয়ে নির্মিত প্রামাণ্যচিত্র “ভ্যান গগ” এ গগের ভূমিকায় অভিনয় করেন। ব্রিটিশ পত্রিকা টেলিগ্রাফ তার অভিনয়ের প্রশংসা করে মন্তব্য করে, "[a] treat ... vividly bringing Van Gogh to impassioned, blue-eyed life." একই বছরে, কাম্বারব্যাচ বিবিসি/পিবিএস এর যৌথভাবে নির্মিত টেলিভিশন ধারাবাহিক শার্লক এ শার্লক হোমস এর চরিত্রে অভিনয় শুরু করেন, যা বিশ্বজুড়ে ব্যপক সমাদৃত হয় ও সমালোচকদের দ্বাড়াও প্রশংসিত হয়। ২০১২ এর প্রথম দিনে যুক্তরাজ্যে শার্লক এর দ্বিতীয় মৌসুম বের হয় ও মে মাসে যুক্তরাষ্ট্রে পিবিএস সম্প্রচার করে। ২০১৪র জানুয়ারী - ফেব্রুয়ারীতে তিন সপ্তাহ ধরে শার্লকের তৃতীয় মৌসুম সম্প্রচারিত হয়। তৃতীয় মৌসুমের তৃতীয় পর্ব "হিজ লাস্ট ভাউ" এর জন্য কাম্বারব্যাচ Outstanding Lead Actor in a Miniseries or a Movie বিভাগে প্রাইমটাইম এমি অ্যাওয়ার্ড লাভ করেন।


title: বেনেডিক্ট কাম্বারব্যাচ

text: ২০১২ তে, কাম্বারব্যাচ রেবেকা হলের সাথে বিবিসি ও এইচবিও নির্মিত "প্যরেড'স এন্ড" মিনিসিরিজে অভিনয় করেন। ফরাসি ঔপন্যাসিক ফোর্ড মাডোক্স ফোর্ড এর প্যারেড'স এন্ড উপন্যাস চতুর্থী অবলম্বনে নির্মিত পাঁচ পর্বের এ ধারাবাহিক পরিচালনা করেন সুজানা হোয়াইট। তার অভিনয়ের জন্য কাম্বারব্যাচ দ্বিতীয়বার Best Actor in Miniseries or TV Movie বিভাগে এমি অ্যাওয়ার্ড এর জন্য মনোনয়ন পান।


title: বেনেডিক্ট কাম্বারব্যাচ

text: ২০১৪ এর ফেব্রুয়ারীতে, কাম্বারব্যাচ পিবিএস নির্মিত শিশুতোষ ধারাবাহিক "সিসেইম স্ট্রীট" এ অভিনয় করেন। এপ্রিল, ২০১৪ এ ঘোষণা হয়, "দ্য হলো ক্রাউন" টেলিভিশন চলচ্চিত্র ধারাবাহিকে উইলিয়াম শেক্সপিয়র এর "Richard III" উপন্যাস অবলম্বনে নির্মিত টেলিভিশন চলচ্চিত্রে তিনি রাজা রিচার্ড III এর ভূমিকায় অভিনয় করবেন।


title: বেনেডিক্ট কাম্বারব্যাচ

text: ২০০৩ সালে কাম্বারব্যাচ "টু কিল আ কিং "ও ২০০৬ সালে "স্টার্টার ফর ১০" এ জেমস ম্যাকাভয়ের পার্শ্বচরিত্রে অভিনয় করেন। একই বছর তিনি "অ্যামেজিং গ্রেস চলচ্চিত্রে "উইলিয়াম পিট এর ভূমিকায় অভিনয় করেন। এ চলচ্চিত্রটির জন্য কাম্বারব্যাচ সেরা সাফল্যমণ্ডিত ব্রিটিশ অভিনেতা হিসেবে লন্ডন ফিল্ম ক্রিটিক সার্কেল পুরস্কার এর জন্য মনোনীত হন। এরপরে তিনি "অ্যাটনমেন্ট (২০০৭) এবং দি আদার বলিন গার্ল "(২০০৮)" "চলচ্চিত্রে অভিনয় করেন। "অ্যাটনমেন্ট "চলচ্চিত্রটি দেখে শার্লকের দুই নির্মাতা (মার্ক গ্যাটিস এবং স্টিভেন মোফাট) কাম্বারব্যাচকে শার্লক হিসেবে নির্বাচিত করেন।


title: বেনেডিক্ট কাম্বারব্যাচ

text:
২০০৯ সালে তিনি ডারউইন এর জীবনীমূলক চলচ্চিত্র "ক্রিয়েশন "এ ডারউইন এর বন্ধু জোসেফ হুকার এর ভূমিকায় অভিনয় করেন। ২০১০ সালে "দি হুইসেলব্লোয়ার" চলচ্চিত্রে কাজ করেন। ২০১১ সালে তিনি প্রথমবারের মত বড় বাজেটের চলচ্চিত্র জন ল্য কারে এর উপন্যাস থেকে নির্মিত "টিঙ্কার টেইলর সোলজার স্পাই "এ ন্যতম প্রধাণ চরিত্রে অভিনয়ের সুযোগ পান। থমাস আলফ্রেডসন চলচ্চিত্রটি পরিচালনা করেন। একই বছর স্টিভেন স্পিলবার্গের "ওয়ার হাউজ " চলচ্চিত্রে মেজর জেমি স্টুয়ার্ট এর ভূমিকায় অভিনয় করেন।
কাম্বারব্যাচ বরাবরই বেতারের জন্য কাজ করতে আগ্রহী ছিলেন ও বিবিসির বহুসংখ্যক বেতার নাটকে ভূমিকা রেখেছেন। এর মধ্যে ২০০৯ সালে জন মর্টিমার এর নাটক অবলম্বনে "রুম্পোল এন্ড দ্য পেঞ্জ বাংলো মার্ডারস "তার সবচেয়ে শ্রেষ্ঠ বেতার উপস্থাপনা। এই নাটকে কাম্বারব্যাচ যুবক রুম্পোল এর ভূমিকায় অভিনয় করেন ও এরপরে মর্টিমারের আরও নয়টি নাটক অবলম্বনে নির্মিত বেতার নাটকের জন্য কাজ করেন। ২০০৮ - ২০১৪ এর মধ্যে তিনি বিবিসি নির্মিত "কেবিন প্রেসার "নাটকে ক্যাপ্টেন মার্টিন ক্রিফ চরিত্রে অভিনয় করেন। ২০১৩তে "বিবিসি রেডিও ৪" প্রযোজিত নিল গেইমান এর "নেভারহয়ার "নাটক থেকে নির্মিত বেতার নাটকে এঞ্জেল ইজলিংটন চরিত্রে অভিনয় করেন। একই বছরে তিনি "বিবিসি রেডিও ৩" প্রযোজিত মাইকেল ফ্রেন এর "কোপেনহেগেন "অবলম্বনে নির্মিত নাটকে তাত্ত্বিক পদার্থবিদ ওয়ার্নার হাইজেনবার্গ এর ভূমিকায় অভিনয় করেন।


title: বেনেডিক্ট কাম্বারব্যাচ

text: নরম্যান্ডি অবতরণ এর ৭০তম প্রতিষ্ঠাবার্ষিকী উপলক্ষে, কাম্বারব্যাচ বিবিসি রেডিও ৪ এর জুন ১৯৪৪ এ পঠিত মূল বেতার বার্তাটি পড়ে শোনান।


title: বেনেডিক্ট কাম্বারব্যাচ

text: ২০১৩ সালের শেষের দিকে কাম্বারব্যাচ, অ্যাডাম অ্যাকল্যান্ড, কাহিনীকার ও পরিচালক প্যাট্রিক মনরো, অ্যাকশন কো-অর্ডিনেটর বেন ডিলন ও প্রোডাকশন ম্যানেজার অ্যাডাম সেল্ভস মিলে "সানিমার্চ লিমিটেড" নামে একটি চলচ্চিত্র নির্মাণ প্রতিষ্ঠান প্রতিষ্ঠা করেন। তাদের এ প্রতিষ্ঠানের প্রথম চলচ্চিত্র প্রকল্প হিসেবে ৮৭,০০০ পাউন্ড ব্যয়ে "লিটল ফেভার" নামে একটি স্বল্প দৈর্ঘ্য চলচ্চিত্র নির্মিত হয়। এতে কাম্বারব্যাচ কেন্দ্রীয় চরিত্রে অভিনয় করেন ও প্যাট্রিক মনরো চলচ্চিত্রটি পরিচালনা করেন। ৩০ মিনিট দৈর্ঘ্যের এই অ্যাকশন-থ্রিলার চলচ্চিত্রটি ২০১৩ সালের ৫ নভেম্বর আইটিউন্স এ মুক্তি দেয়া হয়।


title: বেনেডিক্ট কাম্বারব্যাচ

text: ১৯৯৯ সাল থেকে কাম্বারব্যাচ ইংরেজ অভিনেত্রী অলিভিয়া পোলেটের সাথে প্রেম শুরু করেন। ম্যানচেস্টার বিশ্ববিদ্যালয়ে নাট্যকলাতে পড়ার সময় তার সাথে পরিচয় হয়। এ সম্পর্ক ১২ বছর টিকে। পোলেটের পরে আনা জেমস নামের একজন লন্ডনের শিল্পীর সাথে সম্পর্ক শুরু হয়।


title: বেনেডিক্ট কাম্বারব্যাচ

text:
৫ নভেম্বর ২০১৪ তে, যুক্তরাজ্যের দ্য টাইমস পত্রিকার আসন্ন বিবাহ বিভাগে, নাট্যমঞ্চ ও অপেরা পরিচালক সোফি হান্টার এর সাথে কাম্বারব্যাচের বাগদানের খবর প্রকাশিত হয়।
২০১৫ র ৭ জানুয়ারী, কাম্বারব্যাচের মুখপাত্র এই দম্পতির আসন্ন সন্তান লাভের সত্যতা নিশ্চিত করেন। ১৪ ফেব্রুয়ারি ২০১৫, এই দম্পত্তি ইংল্যান্ডের প্রাচীন সেইন্ট পিটার ও সেইন্ট পল চার্চে বিয়ে করেন। ২০১৫ সালের ১৩ জুন ক্যাম্বারব্যাচ দম্পত্তি একটি পুত্র সন্তান লাভ করেন।


title: বেনেডিক্ট কাম্বারব্যাচ

text: কাম্বারব্যাচ বৌদ্ধ ধর্মের দর্শনে বিশ্বাস করেন এবং ধ্যান ও প্রশান্তি চর্চার ব্যাপারে তার আগ্রহ রয়েছে।


title: বেনেডিক্ট কাম্বারব্যাচ

text: কাম্বারব্যাচ “The Prince’s Trust” (প্রিন্স চার্লস প্রতিষ্ঠিত দাতব্য সংস্থা) এর একজন মুখপাত্র। ২০০৩ সালে তিনি লন্ডনে আয়োজিত ইরাক যুদ্ধ বিরোধী আন্দোলনে অংশ নেন। ২০১৩ সালে তিনি এককভাবে সরকার কর্তৃক “নাগরিক স্বাধীনতা লঙ্ঘন”এর বিরুদ্ধেও প্রতিবাদ করেন।


title: হোবার্ট

text: হোবার্ট ( ) অস্ট্রেলিয়ার একটি শহর। তাসমানিয়া রাজ্যের রাজধানী এটি। শহরে প্রায় ২,০০,০০০ লোক বসবাস করে। অস্ট্রেলিয়ার দ্বীপরাজ্যগুলোর শহরের মধ্যে এটি সর্বাপেক্ষা ঘনবসতিপূর্ণ। ডারওয়েন্ট নদীর দক্ষিণ-পূর্ব উপকূলে এ শহর গড়ে উঠেছে। এছাড়াও পূর্ব উপকূলে এ শহরের বিস্তৃতি প্রসার লাভ করেছে। মাউন্ট ওয়েলিংটনের পশ্চিমে এ শহরের অবস্থান।


title: হোবার্ট

text: ১৮০৪ সালে হোবার্ট দণ্ডিত অপরাধিদের উপনিবেশ হিসেবে প্রতিষ্ঠিত হয়। বর্তমানে এ শহর ব্যস্ততম সমুদ্রবন্দর রয়েছে। নিউ সাউথ ওয়েলস রাজ্যের সিডনি'র পরই এ শহরটি দ্বিতীয় প্রাচীনতম রাজধানী শহর। অস্ট্রেলিয়ার দক্ষিণাঞ্চলে অবস্থিত এ শহর বিশ্বের দ্বিতীয় গভীরতম প্রাকৃতিক বন্দররূপে পরিগণিত হয়ে আসছে।


title: হোবার্ট

text: পর্যটন আকর্ষণ কেন্দ্রের মধ্যে সালামানাকা মার্কেট, ক্যাডবারি চকলেট ফ্যাক্টরি ও ক্যাসকেড ব্রিওয়েরি অন্যতম।


title: ভক্তি শর্মা

text: ভক্তি শর্মা (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাঁকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়।


title: ভক্তি শর্মা

text: ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন।


title: ভক্তি শর্মা

text: শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘন্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড।


title: গ্রান্ট ব্র্যাডবার্ন

text: গ্রান্ট এরিক ব্রাডবার্ন (জন্ম: ২৬ মে, ১৯৬৬) নিউজিল্যান্ডের হ্যামিল্টনে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ডানহাতি ব্যাটসম্যান ও ডানহাতি অফ ব্রেক বোলিংয়ে দলে ভূমিকা রেখেছেন। দীর্ঘদেহী গ্রান্ট ব্রাডবার্ন নীচের সারির ব্যাটসম্যান ছিলেন। ঘরোয়া ক্রিকেটে নর্দার্ন ডিস্ট্রিক্টসের প্রতিনিধিত্ব করেন। বর্তমানে তিনি স্কটল্যান্ড ক্রিকেট দলের প্রধান কোচের দায়িত্ব পালন করছেন।


title: গ্রান্ট ব্র্যাডবার্ন

text: ঘরোয়া ক্রিকেটে নর্দার্ন্সের পক্ষে ১৬ মৌসুম খেলেন। ১১৫ খেলায় ২৭.৯৬ গড়ে ৪,৬১৪ রান সংগ্রহ করেন।


title: গ্রান্ট ব্র্যাডবার্ন

text: ১৯৯২-৯৩ মৌসুমে শ্রীলঙ্কা দলের বিপক্ষে সিরিজ খেলার পর দল থেকে বাদ পড়েন। কিন্তু ২০০০-০১ মৌসুমে ৩৫ বছর বয়সে পুণরায় দলে ডাক পান। সমগ্র খেলোয়াড়ী জীবনে তিনি সাতটি টেস্ট ও ১১টি একদিনের আন্তর্জাতিকে অংশ নিয়েছেন।


title: গ্রান্ট ব্র্যাডবার্ন

text: খেলোয়াড়ী জীবন থেকে অবসর নেয়ার পর পারিবারিকভাবে পরিচালিত একটি খেলাধূলার সরঞ্জাম বিক্রয় প্রতিষ্ঠানের দায়িত্বে থাকেন ও পাশাপাশি নর্দার্ন ডিস্ট্রিক্টসের এ-দলকে কোচিং করান। ২০০৮ সালে অ্যান্ডি মোলস নিউজিল্যান্ডের কোচ মনোনীত হলে তাকে অনুসরণ করে নর্দার্ন ডিস্ট্রিক্টসের কোচের দায়িত্বে থেকে বাকী মৌসুম শেষ করেন।. এছাড়াও, তিনি নিউজিল্যান্ড এ-দল ও অনূর্ধ্ব-১৯ ক্রিকেট দলের কোচ ছিলেন। ২০১৫ সালের ক্রিকেট বিশ্বকাপে স্কটল্যান্ড দলকে পরিচালনার উদ্দেশ্যে এপ্রিল, ২০১৪ সালে তাঁকে স্কটল্যান্ডের নতুন প্রধান কোচের দায়িত্ব দেয়া হয়।


title: সাঈদ ইবনে যায়িদ

text: সাইদ ইবনে জায়িদ (Arabic: سعيد بن زيد) (আবুল আওয়ার নামেও পরিচিত) ছিলেন খলিফা উমর(রা.) এর ভগ্নিপতি অর্থাৎ উমর(রা.) এর ভগ্নি ফাতিমা বিনতে খাত্তাব এর স্বামী| তিনি ছিলেন প্রাথমিক পর্যায়ের ইসলামগ্রহণকারী সাহাবীদের মাঝে একজন। ইসলাম গ্রহণের পূর্বেও তিনি ছিলেন হানিফ অর্থাৎ তৎকালীন পৌত্তলিকতা থেকে বিরত থাকা একেশ্বরবাদী যারা ইবরাহিম(আ.) এর ধর্মপদ্ধতি ঐতিহ্যগতভাবে তখনো সম্পূর্ণ অবিকৃত অবস্থায় ধরে রেখেছিল এবং তার পূর্বসূরিও হানিফ ছিল। তিনি ৬৭৩ খ্রিষ্টাব্দে প্রথম মুয়াবিয়ার শাসনামলে আশি বছর বয়সে মৃত্যুবরণ করেন।


title: আন্তঃসাংস্কৃতিক সম্পর্ক

text: আন্তঃসাংস্কৃতিক সম্পর্ক যা আন্তঃসাংস্কৃতিক অধ্যয়ন হিসেবেও পরিগণিত হয়; মুলত সামাজিক বিজ্ঞান অধ্যয়নের তুলনামূলক নতুন ক্ষেত্র, যার বাস্তবমুখী ও বহুমুখী পাঠক্রম ছাত্রছাত্রীদের নিজস্ব সংস্কৃতি, অন্যান্য সংস্কৃতি বুঝতে এবং সাংস্কৃতিক যোগাযোগ রক্ষা করার মাধ্যমে নিজেদের লক্ষ্য অর্জনের জন্য দক্ষ করে গড়ে তোলে। আন্তঃসাংস্কৃতিক সম্পর্ক প্রধানত অন্যের চোখ দিয়ে নিজেকে এবং বিশ্বকে দেখতে শেখায়। আন্তঃসাংস্কৃতিক সম্পর্কের অধ্যয়নে ব্যক্তি নিজের সংস্কৃতির ভিন্ন আর্থ-সামাজিক প্রেক্ষাপটের মানুষদের বুঝতে যেমন সক্ষম হয় একই সাথে ভিন্ন কোন সংস্কৃতির সাথে সফল যোগাযোগ নিশ্চিত করতে পারে।


title: আন্তঃসাংস্কৃতিক সম্পর্ক

text: আন্তঃসাংস্কৃতিক সম্পর্কের অধ্যয়নে বিভিন্ন একাডেমিক বিষয় অন্তর্ভুক্ত থাকলেও সবচেয়ে ঘনিষ্ঠভাবে সংযুক্ত থাকে, নৃবিজ্ঞান এবং সমাজবিজ্ঞান তবে আন্তঃসাংস্কৃতিক সম্পর্ক বা আন্তঃসাংস্কৃতিক গবেষণার একটি ডিগ্রী প্রোগ্রামে ইতিহাস, গবেষণা পদ্ধতি, শহর গবেষণা, জেন্ডার স্টাডিজ, জনস্বাস্থ্য, এবং বিভিন্ন প্রাকৃতিক বিজ্ঞান, মানবিক গবেষণার মতো বিষয়সমুহ অন্তর্ভুক্ত হতে পারে।


title: আনোয়ার চৌধুরী

text: আনোয়ার চৌধুরী (জন্ম ১৫ জুন ১৯৫৯) একজন ব্রিটিশ বাংলাদেশী কূটনীতিবিদ। তিনিই প্রথম কোন বাঙালি যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।


title: আনোয়ার চৌধুরী

text: তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তাঁর বাবা মায়ের সঙ্গে লন্ডনে পাড়ি জমান।


title: আনোয়ার চৌধুরী

text: আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিং এ। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।


title: আনোয়ার চৌধুরী

text: তার কর্ম জীবন শুরু হয় প্রতিরক্ষা মন্ত্রনালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।


title: আনোয়ার চৌধুরী

text: ২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়।


title: আনোয়ার চৌধুরী

text: আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত।


title: হাওয়াই লিলি

text: হাওয়াই লিলি বা সোনাকাপী লতা (), (বৈজ্ঞানিক নাম: Solandra maxima) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে।


title: কুলেখাড়া

text: কুলেখাড়া বা গোকুলকাঁটা (), (সংস্কৃত: कोकिलाक्ष), (বৈজ্ঞানিক নাম: Hygrophila auriculata) হচ্ছে আকান্থুস পরিবারের একটি উদ্ভিদ।


title: কুলেখাড়া

text: কুলেখাড়া ইন্দো-চীন, মায়ানমার, ভারত, নেপাল, শ্রীলংকা, পাকিস্তান এবং গ্রীষ্মমণ্ডলীয় আফ্রিকা। বাংলাদেশে এই প্রজাতি সারা দেশে ব্যাপকভাবে বিস্তৃত।


title: কুলেখাড়া

text: কুলেখাড়ার পাতা শিকড় ও বীজ উপকারী এবং রাসায়নিক উপাদানে ভরপুর। এতে আছে এলকালয়েড্‌স, ফাইটোস্টেরোল, ও সুগন্ধের তৈলাক্ত পদার্থ। আরো আছে এনজাইম ডাইয়াসটেস ও লিপেস।


title: শ্লেষ্মা

text: শ্লেষ্মা () মিউকাস হচ্ছে এক ধরণের পিচ্ছিল নিঃসরণ যা স্তন্যপায়ী প্রাণীদের শ্বাসতন্ত্র, পৌষ্টিক তন্ত্র ইত্যাদি হতে নিঃসরিত হয়। শ্লেষা বা মিউকাস বিশেষ ধরণের ক্ষরণকারী গ্রন্থি থেকে নিঃসরিত হয়। সাধারণত শ্লেষা বা মিউকাস গ্লাইকোপ্রোটিন এবং পানি দিয়ে তৈরি।


title: শ্লেষ্মা

text: শ্লেষ্মা শ্বাসনালী, ফুসফুস ইত্যাদিকে ভাল রাখে। নাক ও শ্বাসনালীর গ্রন্থি দিনে দুই কোয়ার্ট শ্লেষা বা মিউকাস তৈরি করে যা একটা পাতলা স্তর হয়ে নাক ও শ্বাসনালীকে শুকিয়ে যাওয়া থেকে রক্ষা করে। মিউকাস ফুসফুসকে ময়লা ধূলিকণা, জীবাণু, ধোঁয়া, ভাইরাস ও অন্যান্য বাহ্যিক বস্তু ঢোকা থেকে রক্ষা করে। ঠাণ্ডা বা জীবাণুর আক্রমণে শ্লেষা বা মিউকাস নিঃসরণ বেড়ে যায়। সর্দি হল ঠান্ডায় শ্লেষা বা মিউকাস নিঃসরণ। কোন কোন কাশিতে মিউকাস বের হয়। আবার কোন কোন কাশিতে মিউকাস বের হয়না। সুতরাং কাশি সাধারনত দুই প্রকার। সহজে আমরা বলতে পারি- শুকনো কাশি এবং ভেজা কাশি।


title: শ্লেষ্মা

text: যারা ধূমপান করে, তাদের মিউকাসগুলো শক্ত হয়ে যায় এবং এতে করে এর স্বাভাবিক প্রবাহে বিঘ্ন ঘটে।


title: প্রিস্টন মমসেন

text: প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।


title: প্রিস্টন মমসেন

text: কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।


title: প্রিস্টন মমসেন

text: ১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।


title: প্রিস্টন মমসেন

text: ২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।


title: প্রিস্টন মমসেন

text: পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।


title: প্রিস্টন মমসেন

text: ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।


title: স্পেনীয় চড়ুই

text: স্পেনীয় চড়ুই বা উইলো চড়ুই ("প্যাসার হিস্প্যানিয়োলেন্সিস") হল একধরনের প্যাসারিফর্মিস পাখি যা চড়ুই পরিবার প্যাসেরিডের অন্তর্ভুক্ত। এদেরকে প্রধানত পাওয়া যায় ভূমধ্য বেসিনে এবং দক্ষিণপশ্চিম এবং মধ্য এশিয়াতে। এদের পাতি চড়ুইয়ের সাথে বেশ সাদৃশ্য আছে, এবং এই দুই প্রজাতি তাদের "জৈবিক মিক্স-আপে" বেশ ঘনিষ্ঠ মেলামেশা দেখায়, যা এই প্রজাতিগুলোর শ্রেণিবিন্যাস জটিল করে দেয়।


title: স্পেনীয় চড়ুই

text: স্পেনীয় চড়ুই হলো বড়ো আকারের চড়ুই, দৈর্ঘ্যে ১৫-১৬ সেমি (৫.৯-৬.৩ ইঞ্চি), এবং এদের ওজন ২২-৩৬ গ্রাম (০.৮–১.৩ oz)। এগুলো অল্প বড়ো এবং ভারি পাতি চড়ুইয়ের থেকে, এবং এদের হাল্কা লম্বা এবং সূচালো ঠোঁট হয়। পুরুষগুলো একদম পাতি চড়ুইয়ের মতোন দেখতে এবং এদের পালকের গঠন এবং আকারও একইরকম হয়, কিন্তু এদের পার্থক্য বোঝা যায় নীচের দিকের অংশের রঙ দেখলে। স্পেনীয় চড়ুইদের ক্ষেত্রে এর রঙ অনেকটা গাঢ় এবং কালো স্ট্রাইপ থাকে, এদের রঙ বাদামী হয় ধূসরের তুলনায়, এবং ধূসর গালের বদলে সাদা রঙের গাল হয়। The female is effectively inseparable from house sparrow in its plumage, which is grey-brown overall but more boldly marked. The female has light streaking on its sides, a pale cream supercilium, and broad cream streaks on its back.


title: প্রিয়া সিনেমা (কলকাতা)

text:
প্রিয়া সিনেমা হল একটি ইউনিপ্লেক্স সিনেমা হল যা প্রধানত রাসবিহারী এভিনিউতে অবস্থিত, যার প্রধান ঠিকানা হলো দেশপ্রিয় পার্ক, কলকাতা, পশ্চিমবঙ্গ, ভারত। এই সিনেমা হলের ম্যানেজমেন্ট দেখে প্রিয়া এন্টারটেইনমেন্ট প্রাইভেট লিমিটেড নামক সংস্থাটি যা ম্যানেজিং ডিরেক্টর অরিজিৎ দত্ত-এর অধীনে। অপারেশন এবং দেখাশোনার দায়িত্তে আছেন কৌশিক দত্ত। এই সিনেমা হলটি পূর্ব ভারতের অন্যতম এক সিনেমা হল যেখানে DTS/ ডলবি থিয়েটারের ব্যবস্থা আছে, আছে Xenon Christie প্রোজেক্টর, এছাড়াও আছে প্যুশ ব্যাক সিট এবং QUBE ডিজিটাল প্রোজেকশন সিস্টেম।
৬০-এর দশকে এই প্রিয়া এন্টারটেইনমেন্টের যাত্রা শুরু হয়। তখন এখানে চলতো অসাধারণ কিছু সিনেমা, যার মধ্যে উল্লেখযোগ্য হলো গুপী গাইন বাঘা বাইন, অরণ্যের দিনরাত্রি, প্রতিদ্বন্দ্বী যেগুলো সত্যজিৎ রায় দ্বারা পরিচালিত, হাটে বাজারে যা তপন সিংহ-এর পরিচালিত এবং ছুট্টি হলো প্রথম সিনেমা যার পরিচালনা করেছিলেন অরুন্ধতী দেবী। এছাড়াও আরও অনেক সিনেমা এখানে পরিচালিত হয়েছিল যেমন, বনজ্যোৎস্না, সরস্বতীর প্রতিজ্ঞা এবং কালোছায়া।


title: প্রিয়া সিনেমা (কলকাতা)

text: অনেক চলচ্চিত্র প্রথম প্রিয়া সিনেমাতে মুক্তি পেয়েছে। যার মধ্যে কিছু উল্লেখযোগ্য সিনেমা হলো–


title: পশ্চিমবঙ্গের নদনদীর তালিকা

text: পশ্চিমবঙ্গের বেশির ভাগ নদ-নদী উত্তরে হিমালয়ের পার্বত্য অঞ্চল থেকে অথবা পশ্চিমের ছোটনাগপুর মালভূমি অঞ্চল থেকে সৃষ্টি হয়ে এই রাজ্যের ওপর দিয়ে দক্ষিণ বা দক্ষিণ-পূর্ব দিকে বয়ে গিয়েছে।হিমালয়ের পার্বত্য অঞ্চল থেকে সৃষ্ট নদ-নদীগুলি বরফ গলা জলে পুষ্ট বলে সারা বছর জল থাকে।পশ্চিমের মালভূমি অঞ্চলে সৃষ্ট নদ-নদীগুলি বর্ষার জলে পুষ্ট বলে বর্ষাকাল ছাড়া বছরের অন্য সময় বিশেষ করে ফাল্গুন-চৈত্র মাসে জল খুব কমে যায় অথবা একদমই জল থাকেনা। পশ্চিমবঙ্গের ভূমিরূপের অবস্থান অনুযায়ী গঙ্গা, ইছামতি, রূপনারায়ণ ইত্যাদি নদ-নদীগুলোত জোয়ার-ভাটা খেলে অর্থাৎ জোয়ারের সময় বঙ্গোপসাগরের লবণাক্ত জল হলেও সারা বছর জলের জোগান থাকে। অন্যদিকে রাঢ় অঞ্চলের কংসাবতীর মতো নদীগুলোর অবস্থান উঁচু থাকায় জোয়ারের জল ঢোকেনা। ফলে সম্বৎসর বর্ষা ভালো হলে জল থাকে, আর না-হলে নদীবক্ষ শুকিয়ে যায়।


title: পশ্চিমবঙ্গের নদনদীর তালিকা

text: এই বৈচিত্র্যের ওপর ভিত্তি করে পশ্চিমবঙ্গের নদ-নদীকে চার ভাগে ভাগ করা যায় -


title: পশ্চিমবঙ্গের নদনদীর তালিকা

text: পশ্চিমবঙ্গের নদ-নদীর মধ্যে উল্লেখযোগ্য হল -


title: বক্রেশ্বর নদ

text: বক্রেশ্বর নদ হল ময়ুরাক্ষী নদীর একটি উপনদী। এটা প্রধানত ঝাড়খন্ড-এর সাঁওতাল পরগণা জেলার মধ্য দিয়ে প্রবাহিত। এটা তারপরে বীরভূম জেলা-র কোপাই নদীতে এসে মেশে। এই সমন্বিত নদীটি মুর্শিদাবাদ জেলাতে ময়ুরাক্ষী নদীতে মেশে।


title: বক্রেশ্বর নদ

text: বক্রেশ্বরের খাল সেচের কাজে ব্যবহৃত হয়।


title: এস আই টুটুল

text: এস আই টুটুল একজন বাংলাদেশী গায়ক, সুরকার, গীতিকার ও অভিনয়শিল্পী। তিনি "ধ্রুবতারা ব্যান্ড" এ লিড গিটারিস্ট হিসেবে কাজ করেন।


title: এস আই টুটুল

text:
শৈশব থেকেই টুটুল নিজেকে সঙ্গীতে নিয়োজিত রেখেছেন এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন। পরবর্তীতে তিনি "ফেস টু ফেস" নামে একটি ব্যান্ড দল গঠন করেন যা ২০০৫ সালে "ধ্রুবতারা ব্যান্ড" নামে আত্মপ্রকাশ করে।
দারুচিনি দ্বীপ নামক চলচিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরষ্কারে ভূষিত হন। তিনি ভারতের চেন্নাইয়ের আন্তর্জাতিক চলচিত্র উৎসবে নিরন্তর চলচিত্রের জন্য সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।